title: Ruotsalainen musiikki

text: Ruotsalaiselle musiikille on ollut ominaista kansanläheisyys. Kunnallisten musiikkikoulujen ansiosta moni on oppinut soittamaan ja laulamaan, ja kuorolaulanta on Ruotsissa erittäin suosittua.


title: Ruotsalainen musiikki

text: Kansanmusiikki oli suosittua pääasiassa maalaisväestön keskuudessa 1600-luvulta 1800-luvun lopulle. Kansanmusiikkiin liittyy pelimannimusiikki: tanssimusiikki, jota säestettiin usein viululla. Pelimannimusiikkiin kuuluvat erilaiset marssit sekä tanssirytmiin soitettavat polska, valssi, schottis, hambo ja polkka.


title: Ruotsalainen musiikki

text: Ruotsalainen taidemusiikki alkoi kehittyä 1600-luvulla. Barokin ajan tunnetuin säveltäjä on Johan Helmich Roman, jota kutsutaan ruotsalaisen musiikin isäksi. Ruotsalaisiin romantiikan ajan muusikoihin kuuluvat Hugo Alfvén, Wilhelm Peterson-Berger ja Wilhelm Stenhammar. Modernismia Ruotsissa edustaa muun muassa Hilding Rosenberg ja uusklassismia Lars-Erik Larsson. Ruotsi on synnyttänyt myös useita tunnettuja oopperalaulajia. Jenny Lind konsertoi ympäri maailmaa 1850-luvulla. Sata vuotta myöhemmin Jussi Björling ja Birgit Nilsson nousivat maailmanmaineewseen. Eric Ericsonia pidetään yhtenä maailman parhaista kapellimestareista.


title: Ruotsalainen musiikki

text: Ruotsi on yksi maailman suurimmista vientimusiikin tuottajista pop- ja rock-musiikin saralla, ja sen onkin sanottu tuottavan vientimusiikkia kolmanneksi eniten maailmassa Ison-Britannian ja Yhdysvaltojen jälkeen, tosin väitettä on vaikea vahvistaa. Monet ruotsalaiset artistit ja yhtyeet, kuten Abba, Roxette, The Cardigans ja Eric Prydz, ovat menestyneet hyvin ulkomailla.


title: Ruotsalainen musiikki

text: Vuonna 1974 Abba voitti Euroviisut kappaleellaan ”Waterloo”. Kappaleesta tuli suuri menestys ympäri Eurooppaa ja se oli Billboard Hot 100 -listan sijalla kuusi. Muutaman seuraavan vuoden aikana kahdeksantoista Abban kappaletta sijoittui kymmenen parhaan joukkoon Isossa-Britanniassa, joista yhdeksän oli sijalla yksi. Myyden maailmanlaajuisesti arviolta 370 miljoonaa albumia, Abbasta tuli 1970-luvun parhaiten myynyt yhtye.


title: Ruotsalainen musiikki

text: Hieman "Super Trouper" -albuminsa julkaisun jälkeen, Benny Andersson ja Anni-Frid Lyngstad päättivät erota, samoin kuin Björn Ulvaeus ja Agnetha Fältskog olivat tehneet pari vuotta aiemmin. Nelikko jatkoi kuitenkin työskentelyä yhdessä ja heidän kahdeksas albuminsa "The Visitors" julkaistiin vuoden 1981 lopussa. Seuraavana vuonna yhtye päätti pitää taukoa, mutta Lyngstadin ja Fältskogin lähtiessä soolourille, se ei enää palannut yhteen.


title: Ruotsalainen musiikki

text: Vuonna 1986 Upplands Väsbystä kotoisin oleva hardrock-yhtye Europen laulu ”The Final Countdown” oli singlelistojen sijalla yksi 26 maassa, mukaan lukien Isossa-Britanniassa. Samanniminen albumi menestyi hyvin sijoittuen monille albumilistoille ja myyden yksistään Yhdysvalloissa yli kolme miljoonaa kappaletta.


title: Ruotsalainen musiikki

text: Seuraavina vuosina yhtyeellä oli kiertueita Euroopassa, Japanissa ja Yhdysvalloissa. Heidän seuraava albuminsa "Out of This World" julkaistiin vuonna 1988 ja sitä myytiin maailmanlaajuisesti noin neljä miljoonaa kappaletta. Kolme vuotta myöhemmin, vuonna 1991, julkaistiin Europen viides studioalbumi "Prisoners in Paradise", mutta sitä myytiin vain miljoona kappaletta, ja seuraavana vuonna yhtye päätti pitää taukoa.


title: Ruotsalainen musiikki

text: Vuonna 1986 Marie Fredriksson ja Per Gessle perustivat yhtyeen Roxette. Yhtyeen neljä kappaletta, ”The Look”, ”Listen To Your Heart”, ”It Must Have Been Love” ja ”Joyride” olivat kaikki Billboard Hot 100 -listan sijalla yksi, ja ”Dangerous” ja ”Fading Like a Flower” olivat kyseisen listan sijalla kaksi.


title: Ruotsalainen musiikki

text: Vuonna 1993 Roxettesta tuli ensimmäinen MTV Unplugged:issa soitettu ei-englanninkielinen yhtye ja kahta vuotta myöhemmin ensimmäinen Kiinassa esiintynyt länsimaalainen yhtye sitten Wham!:n.


title: Ruotsalainen musiikki

text: Vuonna 2003 yhtye sai kaksi ansiomerkkiä Ruotsin kuningas Kaarle XVI Kustaalta ”saavutuksistaan Ruotsissa ja kansainvälisesti”. Heidän siihen mennessä myydyimmät albuminsa olivat "Joyride", jota oli myyty 11 miljoonaa kappaletta, sekä "Look Sharp!", jota oli myyty 9 miljoonaa kappaletta. Yhteensä Roxetten albumeita on myyty yli 45 miljoonaa ja singlejä 25 miljoonaa.


title: Ruotsalainen musiikki

text: Vuonna 1987 perustettu pop-yhtye Ace of Base julkaisi esikoisalbuminsa "Happy Nation" joulukuussa 1992 Skandinaviassa ja seuraavana vuonna Euroopassa ja Latinalaisessa Amerikassa. Albumia myytiin 23 miljoonaa kappaletta, mikä teki siitä myydyimmän debyyttialbumin maailmassa. Yhtyeen muita 90-luvun menestyskappaleita olivat muun muassa ”All That She Wants”, ”The Sign”,”Don't Turn Around” ja ”Cruel Summer”, joista kaikki olivat kymmenen parhaan joukossa Billboard Hot 100 -listalla.


title: Ruotsalainen musiikki

text: Vuonna 1992 perustettu yhtye The Cardigans julkaisi kolmannen studioalbuminsa, "First Band on the Moon", vuonna 1996. Albumilta julkaistu single ”Lovefool” menestyi hyvin kansainvälisesti, ollen Ison-Britannian singlelistan sijalla kaksi. Seuraava albumi, "Gran Turismo", julkaistiin vuonna 1998.


title: Ruotsalainen musiikki

text: Monet ruotsalaiset 2000-luvun artistit ja yhtyeet, kuten Basshunter, September, Agnes Carlsson, Darin ja Eric Prydz ovat menestyneet hyvin kansainvälisesti.


title: Ruotsalainen musiikki

text: Ruotsalaisen DJ:n Eric Prydzin vuonna 2004 julkaistu laulu ”Call On Me” oli Ison-Britannian singlelistan sijalla yksi viiden viikon ajan ja sitä seurannut single ”Proper Education” sijalla kaksi. Myös Prydzin uusi, vuonna 2008 julkaistu single ”Pjanoo storms”, oli kyseisen singlelistan sijalla kaksi.


title: Ruotsalainen musiikki

text: Toinen ruotsalainen DJ, Basshunter (oikealta nimeltään Jonas Altberg), nousi kuuluisuuteen vuonna 2006 kappaleellaan ”Boten Anna”. Se oli Ison-Britannian singlelistan sijalla yksi, Ruotsissa ja Alankomaissa sijalla yksi ja Suomessa sijalla yhdeksän. Myös Basshunterin single ”All I Ever Wanted” menestyi hyvin, ollen Isossa-Britanniassa sijalla kaksi.


title: Ruotsalainen musiikki

text: Yksi Ruotsin menestyneimmistä artisteista on vuoden 2005 Ruotsin Idol-kilpailun voittaja Agnes Carlsson. Hänen kolmannen studioalbuminsa single ”Release Me” menestyi hyvin, ollen Isossa-Britanniassa singlelistan sijalla kolme ja myyden yli 300 000 kappaletta. Vuonna 2009 Carlsson solmi levytyssopimuksen Interscope Recordsin kanssa Yhdysvalloissa.


title: Ruotsalainen musiikki

text: Toinen vuoden 2005 Ruotsin "Idol"-kilpailusta kuuluisuuteen noussut artisti on kilpailussa kahdeksanneksi tullut Ola Svensson, jolta on ilmestynyt kolme studioalbumia. Svenssonin lauluista neljä on ollut Ruotsin singlelistan sijalla yksi ja kaikki laulut viiden parhaan joukossa. Vuonna 2009 hän voitti Rockbjörnen-palkinnon, mikä on Ruotsin arvostetuin musiikkipalkinto.


title: Ruotsalainen musiikki

text: A Camp, The Cardigans -yhtyeen laulajan Nina Perssonin perustama sooloprojekti, julkaisi esikoisalbuminsa "A Camp" vuonna 2001. Albumin ensimmäinen single ”I Can Buy You” oli Isossa-Britanniassa singlelistan sijalla 46. Kaksi vuotta myöhemmin The Cardigans palasi albumillaan "Long Gone Before Daylight" ja sitä myytiin Ruotsissa tuplaplatinaa.


title: Ruotsalainen musiikki

text: Ruotsi on toiseksi menestynein maa Eurovision laulukilpailussa kuudella voitollaan..


title: Ventersdorp

text: Ventersdorp on kaupunkikunta, joka sijaitsee Etelä-Afrikan Luonteis-provinssissa. Kaupungin asukasluku on noin 3 200 asukasta, mutta sen lähiympäristö käsittää noin 22 000 asukasta ja koko kunnallishallintoalueen asukasluku on noin 57 000.


title: Ventersdorp

text: Kaupungin perustivat Hollannin reformoidun kirkon jäsenet noin vuonna 1866, kun he rakensivat paikalle oman kirkkonsa.


title: Ventersdorp

text: Kaupunki nimettiin rakennetun kirkon maa-alueen omistajan Ventersdorpin mukaan.


title: Earl Hines

text: Earl Kenneth ”Fatha” Hines (28. joulukuuta 1903 – 22. huhtikuuta 1983) oli yhdysvaltalainen jazzpianisti. Hän löi itsensä läpi Louis Armstrongin ja Jimmie Noonen yhtyeissä 1920-luvulla ja johti omaa yhtyettään vuodesta 1928 lähtien. Hinesin yhtyeessä soittivat 1940-luvulla muun muassa Billy Eckstine, Sarah Vaughan, Charlie Parker, Dizzy Gillespie ja Wardell Gray.


title: Earl Hines

text: Hines oli yksi ensimmäisistä suurista jazzpianosolisteista ja tunnettu ”trumpettimaisista” sooloistaan, joissa oikea käsi soitti melodian kahdessa oktaavissa. Häntä on kutsuttu ”ensimmäiseksi moderniksi jazzpianistiksi”, ja hänen tyylinsä antoi vaikutteita joukolle myöhempiä pianisteja, mukaan lukien Teddy Wilson, Jess Stacy, Joe Sullivan ja Nat King Cole.


title: Earl Hines

text: Hines syntyi vuonna vuonna 1903 Duquesnessa, Pennsylvaniassa, lähellä Pittsburghia. Hänen isänsä soitti kornettia, ja äiti oli urkuri. Earl sai ensimmäisen kosketuksensa musiikkiin hyvin nuorella iällä, kun hänen isänsä opetti häntä soittamaan trumpettia. Myöhemmin hän otti instrumentikseen pianon, johon sai opetusta äidiltään. Teini-ikäisenä hän opiskeli klassista musiikkia Pittsburghissa.


title: Earl Hines

text: Hinesin ura ammattimuusikkona alkoi vuonna 1922 Lois Deppen yhtyeessä. Kokoonpano soitti eri puolilla Länsi-Virginiaa, Ohiota ja New Yorkia, ja vuonna 1923 he matkustivat Richmondiin, Indianaan, jossa he nauhoittivat Gennett Records -levy-yhtiölle. Tämä oli Hinesin uran ensimmäinen levytyssessio.


title: Earl Hines

text: Vuonna 1925 Hines muutti Chicagoon, jonne monet neworleansilaiset jazzmuusikot kuten Jelly Roll Morton ja King Oliver olivat muuttaneet työn perässä. Kaupungissa ollessaan hän ystävystyi trumpetinsoittaja Louis Armstrongin kanssa, ja liittyi vuonna 1927 tämän trioon, jossa soitti myös rumpali Zutty Singleton. Trio hajosi jo samana vuonna, ja Hines soitti vähän aikaa Jimmie Noonen yhtyeessä. Vuonna 1928 Armstrong otti uudelleen yhteyttä Hinesiin, ja kutsui tämän nauhoittamaan Hot Five ja Hot Seven -kokoonpanojensa kanssa. Nämä nauhoitukset nostivat Hinesin nuoresta kyvyksi kuuluisuudeksi, jonka soittotyyliä matkittiin. Nauhoitettuja kappaleita olivat muun muassa ”West End Blues”, ”Fireworks”, ”Basin Street Blues” ja Hinesin säveltämä ”A Monday Date”.


title: Earl Hines

text: Hines muodosti oman big bandinsä ja sai paikan Grand Terrace Cafén vakioyhtyeenä. Pesti kesti seuraavat 12 vuotta, ja tänä aikana yhtyeen kokoonpanossa soittivat muun muassa trumpetisti-laulaja Walter Fuller, trumpetisti ja viulisti Ray Nance, pasuunansoittaja Trummy Young sekä saksofonisti Budd Johnson. Kahvila oli gangsteripäällikkö Al Caponen hallinnassa, ja rumpali Jo Jones on myöhemmin sanonut Hinesin joutuneen soittamaan ”veitsi kurkulla ja ase selkäänsä vasten” koko Chicagon-pestinsä ajan. Vuonna 1940 alipalkatuksi itsensä tuntenut Hines otti lopputilin Grand Terracesta.


title: Earl Hines

text: Hinesin yhtyeeseen liittyi vuonna 1940 laulaja Billy Eckstine. Sekä Hines että Eckstine olivat tuohon aikaan tähtiä, ja heidän konserttinsa houkuttelivat paikalle suuria yleisömääriä. Mukaan liittyivät vuonna 1943 saksofonisti Charlie Parker, trumpetisti Dizzy Gillespie ja laulaja Sarah Vaughan. Tätä kokoonpanoa pidetään ensimmäisenä bebop-orkesterina. Yhtyeen soitosta tältä ajalta ei ole nauhoitteita, koska samalle ajalle osui muusikoiden nauhoitusslakko. Lakon loputtua sekä Parker, Gillespie että Vaughan olivat lähteneet omille teilleen, mutta tähtisaksofonisti Wardell Gray jäi Hinesin yhtyeeseen vuoteen 1946 asti. Vuonna 1948 Hines joutui hajottamaan yhtyeensä taloudellisten vaikeuksien takia, ja Louis Armstrong kutsui vanhan ystävänsä All Stars -yhtyeeseensä, jossa tämä soitti kolme vuotta.


title: Earl Hines

text: Vuonna 1951 Hines perusti dixieland-yhtyeen, joka toimi ensin Los Angelesissa ja myöhemmin San Franciscossa. Yhtyeessä soittivat 1950-luvulla muun muassa Muggsy Spanier, Jimmy Archey ja Darnell Howard. Hinesin suosio oli kuitenkin 1960-lukuun mennessä hiipunut pahasti. Vuonna 1964 hän löysi uudelleen tiensä jazzin valtavirtaan järjestämällä comebackin New Yorkissa. Kriitikot kehuivat jo lähes unohtuneen pianistin eloisuutta ja luovuutta. Tätä uutta suosiota kesti hänen uransa loppuun asti. Hän nauhoitti kvartettinsa kanssa ja teki kiertueita eri puolella maailmaa. Kuollessaan vuonna 1983 Hines oli edelleen tunnettu ja arvostettu jazzartisti.


title: Vesipallo kesäolympialaisissa 1948

text: Vuoden 1948 kesäolympialaisten vesipallo järjestettiin 28. kesäkuuta – 7. elokuuta 1948. Laji oli kymmenennettä kertaa mukana olympialaisten ohjelmassa ja se järjestettiin ainoastaan miehille. Mukana oli 156 osanottajaa 18 eri maasta.


title: Vesipallo kesäolympialaisissa 1948

text: 18 joukkuetta jaettiin kuuteen alkulohkoon, joissa pelattiin jokainen jokaista vastaan. Ryhmien kaksi parasta selviytyi toiselle kierrokselle. Isäntäjoukkue Ison-Britannian tie katkesi yllättäen jo alkulohkoon.


title: Vesipallo kesäolympialaisissa 1948

text: Toiselle kierrokselle selvinneet 12 joukkuetta jaettiin edelleen kolmen joukkueen ryhmiin. Joukkueiden, jotka olivat 1.kierroksella kohdanneet ja jatkoivat samaan lohkoon, keskinäisen ottelun tulos siirtyi suoraan mukaan 2. kierrokselle.


title: Vesipallo kesäolympialaisissa 1948

text: Semifinaalivaihe pelattiin kahdessa neljän joukkueen ryhmässä. Edelleenkin keskinäisten otteluiden tulos kaikilta aikaisemmilta kierroksilta seurasi mukana sarjataulukkoon. Jo kohdanneet joukkueet eivät siis pelanneet uudelleen vastakkain.


title: Jens Christian Hostrup

text: Jens Christian Hostrup (20. toukokuuta 1818 Kööpenhamina – 21. marraskuuta 1892 Hillerød) oli tanskalainen kirjailija.


title: Jens Christian Hostrup

text: Hostrup aloitti opintonsa Metropolitanskolenissa vuonna 1837 ja valmistui teologian kandidaatiksi 1843. Regensin opiskelija-asuntolassa hän solmi lukuisia kontakteja ja sai uusia ystäviä sekä kirjallisia vaikutteita muun muassa kirjailija Adam Gottlob Oehlenschlägeriltä. Hostrupin läpimurtoteos - "Gjenboerne" - ilmestyi 1844. Opintojensa jälkeen hän työskenteli kotiopettajana ja pastorina. Hostrup alkoi kirjoittaa laulunäytelmiä Johan Ludvig Heibergin ja Ferdinand Raimundin esimerkin innoittamana. Hänen tarkka henkilö- ja ympäristökuvauksensa sekä naseva dialoginsa saivat aikalaiskriitikoilta myönteisen vastaanoton. Hostrup kirjoitti myös useita lauluja tanskalaiselle Bauernvolkshochschulelle.


title: Jens Christian Hostrup

text: Hostrup avioitui Henriette Vilhelmine Louise Mantziuksen (1824–1849) kanssa marraskuussa 1848. Vuonna 1855 hän avioitui Christiane Georgine Elisabeth Hauchin kanssa. Christiane Hauch oli runoilija Carsten Hauchin tytär. Pariskunnalle syntyi poika Helge Hostrup (1862–1949).


title: Jens Christian Hostrup

text: Hostrup käytti usein pseudonyymiä Jens Kristrup (Christrup).


title: Survivors Zero

text: Survivors Zero on suomalainen death metal-yhtye. Se on tähän mennessä julkaissut yhden albumin.


title: Olavi Lilja

text: Olavi Lilja (s. 10. elokuuta 1928) on entinen suomalainen jalkapalloilija.


title: Olavi Lilja

text: Välihyökkääjänä pelannut Lilja edusti urallaan Tampereen Kisatovereita 1948–1953 ja 1960–1962 sekä Tampereen Ilves-Kissoja 1956–1959. Lilja pelasi mestaruussarjassa neljä kautta, joiden aikana hän teki 36 maalia 68 ottelussa. 1. divisioonassa Lilja viimeisteli kymmenen kauden aikana 114 maalia.


title: Olavi Lilja

text: Lilja pelasi maajoukkueessa vuosina 1949–1950 viisi A-maaottelua, joissa hän teki yhden maalin. Hän pelasi myös 4 B-maaottelua.


title: Olavi Lilja

text: Olavi Liljan veli Kalevi Lilja on myös entinen maajoukkuejalkapalloilija.


title: Tamarama

text: Tamarama on uimaranta Sydneyn eteläisessä lähiössä, Australiassa. Se sijaitsee seitsemän kilometrin päässä Sydneyn keskustasta Waverleyn piirikunnassa.


title: Tamarama

text: Tamarama on pieni merenrannalla sijaitseva uimaranta, joka on noin kilometrin päässä maailmankuulusta Bondi Beachista ja parin sadan metrin päässä Bronte Beachista. Uimaranta ja sen viereiset puistot ovat olleet niin paikallisten kuin lomailijoidenkin suosiossa. Tamaraman parhaita piirteitä ovat sen kauniit näköalat, kanjonit, puistot, uimaranta, hiljainen ympäristö sekä otollinen sijainti Bondin ja Bronten rantojen välissä.


title: Tamarama

text: Tamarama tunnettiin alun perin nimellä Dixon Bay, mutta nimi muutettiin Tamaramaksi 1800-luvulla. Nimi Tamarama saattaa tulla aboriginaalien sanasta "Gamma Gamma", jota käytettiin rannikon kartoissa 1860-luvulla.


title: Tamarama

text: Vuonna 1887 Sydneyn ensimmäinen rannikolla sijaitseva huvipuisto avattiin Tamaramaan. "The Bondi Aquariumin" suurin viehätys oli sen vuoristorata, joka kiemurteli rannan yllä. Tulipalo tuhosi huvipuiston akvaarion ja paviljongin 11. heinäkuuta 1891, mutta saman vuoden syyskuussa puisto rakennettiin uudelleen ja se jatkoi sydneyläisten viihdekeitaana. Viimeinen tunnettu tapahtuma akvaariossa oli Waverley Benevolent Societyn varainkeräysjuhla heinäkuussa 1906.


title: Tamarama

text: Puiston omistajuus vaihtui useita kertoja, kunnes Margaret J. Lachaume myi alueen lopulta William Andersonille vuonna 1906. Anderson kunnosti huvipuiston ja antoi sille uudeksi nimeksi Wonderland City. Vähäisen kävijämäärän ja huonon menestyksen vuoksi Wonderland City suljettiin vuonna 1911. Vuonna 1920 NSW Government osti alueen ja nimesi sen "Tamarama Parkiksi", mutta jätti alueelle kuitenkin aukion nimeltä Wonderland Avenue.


title: Tamarama

text: Tamarama Beach on pieni uimaranta kahden nimekkään niemekkeen välissä. Tamarama on erittäin kapea ranta ja harhaanjohtava kokonsa puolesta. Tamarama Beachia kutsutaan usein nimellä "Glamarama", koska rannalla ottavat aurinkoa tyylitietoisina pidetyt, "glamoröösit", ihmiset (usein yläosattomissa). Tamarama Surf Club sijaitsee rannan pohjoispuolella, josta on näköala rannalle.


title: Tamarama

text: Syvän vetensä, pienen kokonsa ja itätuulen vuoksi Tamarama on vaarallinen suurimmalle osalle uimareista. Tamaraman uskotaan olevan vaarallisin valvottu uimaranta koko New South Walesin alueella.


title: Tamarama

text: Pienestä virtauksesta saattaa muodostua suuri virtausverkosto, joka vetää uimareita avomerelle kahden metrin sekuntivauhdilla. Rannalla on aina yhdestä kahteen virtausta ja aaltojen ollessa voimakkaimmillaan ne saattavat yltää jopa 3,5-4,5 metriin.


title: Tamarama

text: Tamarama on "Bondi to Bronte Ocean Walk" -kävelytien välissä, joka on Australian suosituin rannikolla sijaitseva kävelytie. Ranta ja puisto muodostavat osan "Sculpture By The Sean" näyttelytilasta.


title: Tamarama

text: Tamarama Beach on erään maailman ensimmäisen surf-hengenpelastusklubin kotipaikka: Tamarama Surf Life Saving Club perustettiin vuonna 1906. Klubi on onnistunut pelastamaan kaikki apua tarvitsevat uimarit, eikä kuolemantapauksia ole sattunut rannalla yli sataan vuoteen.


title: Hicham Mahdoufi

text: Hicham Mahdoufi (, s. 5. elokuuta 1983 Khouribga) on marokkolainen jalkapalloilija, pelipaikaltaan keskikenttäpelaaja. Hän edustaa Marokon pääsarjassa pelaavaa Raja Casablancaa.


title: Hicham Mahdoufi

text: Mahdoufi aloitti ammattilaisuransa Olympique Khouribgan joukkueessa kaudella 2001-2002. Hän pelasi joukkueessa kuuden kauden verran kunnes sai lainasopimuksen ukrainalaiseen Dynamo Kiovaan kesällä 2007. Mahdoufi ei kuitenkaan saanut peliaikaa edustusjoukkueessa ja pelasi joukkueen reservijoukkueessa. Sittemmin 30. elokuuta 2007 Dynamo Kiova julkisti lainanneensa pelaajan toiseen ukrainalaisseuraan Metalist Harkovaan. Mahdoufi ehti pelata joukkueessa neljä sarjaottelua ja kaksi UEFA Cupissa, jossa hän teki yhden maalin Evertonia vastaan.


title: Hicham Mahdoufi

text: Lainasopimuksen päätyttyä Mahdoufi palasi takaisin vanhaan seuraansa. Kesällä 2010 Mahdoufi siirtyi Raja Casablancaan.


title: Hicham Mahdoufi

text: Maajoukkuetasolla Mahdoufi on pelannut vuodesta 2006 lähtien ja oli mukana vuoden 2008 Afrikan-kisoissa.


title: DarkPlaces

text: DarkPlaces on Quake-pelin modifikaatio sekä siihen perustuva pelimoottori. Sen on alun perin kehittänyt Forest "LordHavoc" Hale Quaken avoimen lähdekoodin pohjalta ja sitä kehitetään yhä aktiivisesti. Sen tarkoituksena on olla nykyaikaistettu Quake-pelimoottori, eli DarkPlacesissa on alkuperäiseen pelimoottoriin nähden parempi verkkopelikoodi, sisäänrakennettu palvelinselain sekä erityisesti huomattavasti kehittyneempi grafiikkapiirto OpenGL-rajapinnalla. Tunnetuimmat DarkPlacesia käyttävät pelit ovat Nexuiz, kehitteillä oleva Xonotic sekä Steel Storm-sarja. Pelimoottori on avointa lähdekoodia ja julkaistu GNU GPL -lisenssin alaisena.


title: Axel Lindbäck

text: Axel Lindbäck (s. 4. joulukuuta 1902) oli suomalainen jalkapalloilija.


title: Axel Lindbäck

text: Puolustajana pelannut Lindbäck edusti urallaan HIFK:ta, jossa hän voitti Suomen mestaruuden kaudella 1930. Hän oli mukana joukkueessa myös seuraavalla, mestaruuteen päättyneellä kaudella, mutta pelasi vain yhden ottelun. Kaikkiaan Lindbäck pelasi Mestaruussarjassa kolme kautta ja 23 ottelua.


title: Axel Lindbäck

text: Lindbäck pelasi Suomen maajoukkueessa vuosina 1929–1930 yhteensä viisi A-maaottelua ja yhden B-maaottelun.


title: Sergei Tšervjakovski

text: Sergei Tšervjakovski (, s. 1986) on venäläinen pistooliampuja.


title: Sergei Tšervjakovski

text: Tšervjakovski on saavuttanut urallaan MM-kilpailuissa joukkuekultaa ja nuorten joukkuehopeaa 10 metrin ilmapistoolissa. Lisäksi hän on saavuttanut samassa lajissa pronssia maailmancupin osakilpailussa.


title: Reginald Golson

text: Reginald ”Reggie” Golson (s. 15. marraskuuta 1981) on yhdysvaltalainen koripalloilija, joka on tällä hetkellä vapaa pelaaja. Golson on pituudeltaan 201 cm ja pelaa joukkueessaan laitahyökkääjän paikalla.


title: Maurice Horton

text: Maurice Horton (s. 28. lokakuuta 1984) on yhdysvaltalainen koripalloilija, joka edusti kaudella 2010–2011 koripallon I-divisioonassa pelaavia Loimaan Korikonkareita. Horton on pituudeltaan 183 cm ja pelaa joukkueessaan takamiehen paikalla.


title: Bjarne Lindgren

text: Bjarne Lindgren (5. marraskuuta 1929 – 23. syyskuuta 2016) oli suomalainen jalkapalloilija.


title: Bjarne Lindgren

text: Keskustukena pelannut Lindgren aloitti uransa 2. divisioonan Arsenalissa 1948. Hän siirtyi Kiffeniin 1949 ja pelasi seurassa koko loppu-uransa aina vuoteen 1960 asti. Lindgren voitti Kiffenissä Suomen mestaruuden 1955 ja kolme SM-pronssia. Kaikkiaan Lindgren pelasi kymmenen kauden aikana 159 pääsarjatason ottelua, joissa hän teki 22 maalia.


title: Bjarne Lindgren

text: Lindgren pelasi maajoukkueessa vuosina 1955–1956 kaksi maaottelua.


title: Bjarne Lindgren

text: Lindgren pelasi jalkapallon lisäksi myös jääkiekkoa SM-sarjassa kahden kauden ajan, 1948-1949 Arsenalissa ja 1951-1952 KIF:ssä.


title: Sami Marouf

text: Sami Marouf (s. 12. syyskuuta 1988) on suomalainen koripalloilija, joka on viimeksi edustanut Korisliigassa pelaavaa Porvoon Tarmoa. Marouf on pituudeltaan 188 cm ja pelaa joukkueessaan takamiehen paikalla.


title: Clovelly

text: Clovelly on uimaranta ja lähiö Sydneyssä, Australiassa. Clovelly sijaitsee kahdeksan kilometrin päässä Sydneyn keskustasta Randwickin kaupunginosassa. Arkikielessä Clovelly tunnetaan nimellä "Cloey".


title: Clovelly

text: Clovelly on suurimmaksi osaksi asuttu lähiö Clovelly Bayssa, ja Clovelly Beach on pieni uimaranta, joka sijaitsee kapean lahden perukassa. Lahti on suuressa suosiossa uimareiden keskuudessa. Lahdessa sijaitsee myös yksi maailman ensimmäisistä surf-hengenpelastus klubeista; Clovelly Surf Life Saving Club, joka perustettiin vuonna 1906. Clovellya ympäröi Bronten, Randwickin ja Coogeen lähiöt.


title: Clovelly

text: Alun perin Clovelly tunnettiin nimellä Little Coogee, mutta nimi vaihdettiin Clovellyksi vuonna 1913.


title: Clovelly

text: William C. Greville osti 20 eekkeriä maata, joka sisälsi lahden koko edustan, 40 punnalla vuonna 1834. Clovellyn talot olivat aluksi vaatimattomia, ja ne rakennettiin yksinkertaisella tyylillä. Osa näistä taloista on selviytynyt tähän päivään Northumberlandissa, Campbellissa ja Boundary Streetsilla lähellä Waverleyn hautausmaata.


title: Clovelly

text: Clovellyn raitiovaunulinja avattiin Alison Roadilta Clovellyn ja Carrington Roadin risteyskohtaan vuonna 1912 ja vuonna 1913 linjaa laajennettiin suosituimmille alueilla. Linja kuitenkin suljettiin vuonna 1957 ja 1980-luvulle saakka lähiö pysyikin pienenä, hiljaisena uimarantalähiönä, jolla on merenranta näköala ja pikkukylämäinen tunnelma. The tram line followed the current route of bus 339.


title: Clovelly

text: Clovellyllä on pieni kauppa-alue, joka on Clovelly Roadille, rantahotelli, Returned Services Club ja keilahalli.


title: Clovelly

text: Kesällä Clovelly Beach on kaiken ajanvietteen keskus ja sitä valvookin jokaisena arkipäivänä hengenpelastajat ja viikonloppuisin ja lomapäivinä Surf Clubin jäsenet.


title: Bondi

text: Bondi voi tarkoittaa ainakin seuraavia:


title: Faff-Bey

text: Faff-Bey on vuonna 1985 perustettu oululainen metalliyhtye.


title: Harri Lindholm

text: Harri Lindholm (s. 11. helmikuuta 1958) on entinen suomalainen jalkapalloilija.


title: Harri Lindholm

text: Hyökkääjänä pelannut Lindholm edusti koko uransa ajan Lahden Reipasta vuosina 1975–1989, joista viimeiset neljä kautta kakkosjoukkueessa 3. divisioonassa. Hän voitti Suomen Cupin 1976 ja 1978. Kaikkiaan Lindholm pelasi seitsemän kauden aikana 139 pääsarjatason ottelua, joissa hän teki 33 maalia.


title: Harri Lindholm

text: Lindholm pelasi maajoukkueessa vuonna 1979 kahdeksan maaottelua, joissa hän teki yhden maalin.


title: Harri Lindholm

text: Nykyään Harri Lindholm toimii Lahden yhteiskoulun vararehtorina.


title: Koirakivi

text: Koirakivi on kylä Mäntyharjun kunnassa Etelä-Savon maakunnassa. Osa Koirakivestä on Pertunmaan puolella. Koirakivessä toimii yli 90-vuotias nuorisoseura ja kesäteatteri. Valtatie 5 sivuaa Koirakiveä ja siltä on viitoitus kylään.


title: Koirakivi

text: Koirakivi on annettu nimeksi myös muutamalle pienehkölle saarelle ja vesikivelle eri puolella Suomea.


title: Dresdenin lentoasema

text: Dresdenin lentoasema (IATA: DRS, ICAO: EDDC) on kansainvälinen lentoasema Dresdenissä, Saksassa. Se sijaitsee Klotzschen kaupunginosassa noin yhdeksän kilometriä pohjoiseen Dresdenin keskustasta.


title: Dresdenin lentoasema

text: Dresdenin lentoaseman yhteydessä on myös EADSin Elbe Flugzeugwerke -lentokonetehdas. Lufthansan tytäryhtiö Lufthansa Airport Services Dresden GmbH tuottaa aseman matkustajapalvelut.


title: Dresdenin lentoasema

text: Dresdenissä oli aiemmin lentoasema Kaditzin kaupunginosassa. Lentoasema jäi pieneksi 1920-luvulla, minkä jälkeen lentoliikenteessä alettiin käyttää vanhaa ratsuväen koulutusaluetta Helleraun kaupunginosassa. Kymmenessä vuodessa sekin alue osoittautui liian pieneksi. Marraskuussa 1934 päätettiin rakentaa uusi lentoasema Klotzscheen. Neljä kuukautta myöhemmin rakennustyöt alkoivat, ja ensimmäinen lentokone nousi ja laskeutui asemalle 11. heinäkuuta 1935.


title: Dresdenin lentoasema

text: Luftwaffe otti aseman hallintaansa heinäkuussa 1937. Alueelle oli jo aiemmin rakennettu ilmasodankäynnin harjoittelukeskus. Siviilikoneet käyttivät asemaa kuitenkin myös tämän jälkeen, mutta siviililiikenne loppui käytännössä, kun toinen maailmansota syttyi. Strategisesti merkittävä lentoasema ei kärsinyt sodan aikana pommituksista. Wehrmachtin joukot pyrkivät tuhoamaan aseman, kun ne joutuivat perääntymään huhtikuussa 1945. Saksalaiset työntekijät pystyivät estämään koko aseman räjäyttämisen, ja armeija jätti sen lopullisesti 7. toukokuuta. Sodan jälkeen neuvostoarmeija käytti asemaa harjoittelukenttänä kymmenen vuoden ajan, kunnes se palasi jälleen siviililiikenteen käyttöön. Lentoasemaa nykyaikaistettiin ja laajennettiin vuosina 1955–1957. Säännöllinen reittiliikennöinti alkoi Itä-Saksassa helmikuussa 1956. Unkarilainen Malév aloitti uudelleen ulkomaanliikenteen Dresdeniin toukokuussa 1959, kun se lensi kaupungista Budapestiin.


title: Dresdenin lentoasema

text: Lokakuusta 1963 lentoasema oli myös Itä-Saksan kansanarmeijan käytössä. Itä-Saksan sisäinen liikenne oli osoittautunut taloudellisesti kannattamattomaksi, minkä seurauksena liikenne lakkauatettiin huhtikuussa 1980. Ulkomaanliikenne jatkui kuitenkin myös Dresdenistäkin, ja siihen lisättiin myös uusia kohteita. Kansanarmeija uudisti 1988–1989 aseman kiitotiet, ja samaan aikaan lentoyhtiö Interflug hankki terminaalirakennuksen omistukseensa. Rakennus uusittiin, ja parannettu terminaali otettiin käyttöön keväällä 1989.


title: Dresdenin lentoasema

text: Saksojen yhdistymisen jälkeen lentoaseman merkitys kasvoi nopeasti. Flughafen Dresden GmbH -yhtiö perustettiin lokakuussa 1990. Samaan aikaan kotimaanliikenne käynnistyi uudelleen, ja uusia reittejä avautui länsimaailmaan. Matkustajamäärä kasvoi vuodesta 1990 vuoteen 1994 seitsenkertaiseksi. Vuonna 1992 lentoaseman kautta kulki ensimmäisen kerran miljoona matkustajaa, ja vuonna 1997 matkustajia oli jo yli 1,7 miljoonaa.


title: Dresdenin lentoasema

text: Matkustaja- ja rahtiliikenteen kasvamisen takia lentoaseman tiloja jouduttiin uudistamaan. Vanhan terminaalin viereen rakennettiin uusi terminaali vuonna 1992, ja sitä laajennettiin vielä vuonna 1995. Seuraavana vuonna aseman tekniikkaa päivitettiin nykyaikaisemmiksi, ja uusi rahtikeskus avattiin. Vuonna 1997 päätettiin, että vanha lentokonehalli ("Hall 219") rakennettaisiin uudelleen terminaalirakennukseksi. Moderni terminaali avattiin 8. maaliskuuta 2001.


title: Alex Goligoski

text: Alexander Marcus Flint Goligoski (s. 30. heinäkuuta 1985 Grand Rapids, Minnesota) on yhdysvaltalainen jääkiekkoilija, pelipaikaltaan puolustaja. Hän pelaa kaudella 2016–2017 NHL-liigan Arizona Coyotesissa.


title: Alex Goligoski

text: Vuosina 2002–2004 Goligoski pelasi United States Hockey Leaguessa River City Lancersissa sekä Sioux Falls Stampedessa, joissa onnistui kiinnittämään kykyjenetsijöiden huomion. Varauksensa jälkeen Goligoski jatkoi kolme vuotta Minnesotan yliopistossa, joista viimeisellä oli puolustajien maalipörssissä koko maan toinen.


title: Alex Goligoski

text: Hän aloitti ammattilaisuransa AHL:n Wilkes-Barre/Scranton Penguinsissa kaudella 2007–2008. Goligoski pääsi myös pelaamaan kolme ottelua NHL:ssä, joissa onnistui saalistamaan kaksi syöttöpistettä, keskimääräisen peliajan ollessa noin 14 minuuttia ottelua kohden. Seuraavan kauden hän aloitti ylhäällä Sergei Gontšarin ja Ryan Whitneyn ollessa loukkaantuneena, ja pelasi Pittsburghin paidassa yhteensä 45 ottelua, ja onnistui niissä maalinteossa kuudesti. Kauden päätteeksi Goligoski sai nimensä Stanley Cupiin Pittsburghin voitettua Detroit Red Wingsin seitsemännessä ottelussa.


title: Alex Goligoski

text: Kesäkuussa 2009 Penguins ilmoitti tehneensä Goligoskin kanssa kolmen vuoden jatkosopimuksen, arvoltaan 5,5 miljoonaa Yhdysvaltain dollaria. Goligoskin ensimmäinen täysi kausi Penguinsissa oli kausi 2009–2010, jolloin hän teki 8 maalia ja 37 pistettä. Kaudella 2010–2011 Goligoski kaupattiin Dallas Starsiin vaihdossa James Nealiin ja Matt Niskaseen. Penguins tarvitsi hyökkäysvoimaa, kun siltä olivat sivussa kolme tärkeää hyökkääjää. Goligoski oli kaupattavissa, sillä hänen lisäkseen joukkueessa pelasi kaksi muutakin hyvin kiekkoa liikuttavaa puolustajaa.


title: Alex Goligoski

text: Kesällä 2016 Goligoski siirtyi vapaana agenttina viisivuotisella sopimuksella Arizona Coyotesiin.


title: Viljo Lindroos

text: Viljo Lindroos (s. 20. elokuuta 1904) oli suomalainen jalkapalloilija.


title: Viljo Lindroos

text: Tukimiehenä pelannut Lindroos edusti urallaan Turun Palloseuraa. Hän voitti seurassa yhden Suomen mestaruuden 1928. Sarjamuotoisessa mestaruussarjassa Lindroos ehti pelata vuosina 1930–1932 yhteensä 22 ottelua.


title: Viljo Lindroos

text: Lindroos pelasi maajoukkueessa yhden maaottelun vuonna 1929.


title: Jenni Pitkänen

text: Jenni Pitkänen (22. tammikuuta 1982 Liperi) on suomalainen naisjääkiekkoilija, joka edusti Oulun Kärppiä. Pitkänen oli pelipaikaltaan hyökkääjä. Urallaan Pitkänen on edustanut kasvattajaseuraansa Liperin Kiekkoa. Muita seuroja ovat Kiekko-Karhut ja JoKP (seurat tunnetaan nykyään nimellä Jokipojat) sekä Kalevan Pallo.


title: Jenni Pitkänen

text: Pitkänen oli kaudella 2006–2007 SM-sarjan pudotuspelien toiseksi tehokkain pelaaja. Pitkänen valittiin kauden 2007–2008 Kärppien vuoden naispelaajaksi.


title: Skene (elokuva)

text: Skene on vuonna 2004 valmistunut suomalainen draamaelokuva, jonka pääosaa esittävät Pamela Tola, Aki Pelkonen ja Pihla Penttinen. Elokuva sijoittuu Helsinkiin ja se käsittelee kolmea nuorta jotka myyvät ekstaasia.


title: Stefan Lindström

text: Stefan Lindström (s. 14. elokuuta 1953 Loviisa) on entinen suomalainen jalkapalloilija.


title: Stefan Lindström

text: Maalivahtina pelannut Lindström edusti II divisioonassa IF Toria ja Kotkan Työväen Palloilijoita ennen siirtymistään pääsarjatasolla pelanneeseen Valkeakosken Hakaan 1976. Hän pelasi Hakassa 1976–1978 ja voitti seurassa Suomen mestaruuden ja Suomen Cupin 1977. Hakan ohella Lindström pelasi Suomessa Sepsi-78:ssa 1980 ja 1983–1984, Kopareissa 1982, Mikkelin Palloilijoissa 1985–1988 ja 1992 sekä Porin Pallo-Tovereissa 1990. Hän pelasi yhdeksän pääsarjakauden aikana Suomessa 174 ottelua. Lindström pelasi urallaan myös Ruotsissa edustaen pääsarjatasolla IFK Sundsvallia 1981 sekä alemmilla sarjatasoilla IFK Eskilstunaa 1979 ja GAIS:a 1980.


title: Stefan Lindström

text: Lindström pelasi maajoukkueessa vuosina 1979–1980 viisi maaottelua.


title: Coogee

text: Coogee on uimaranta ja lähiö Sydneyssä, Australiassa. Coogee sijaitsee kahdeksan kilometrin päässä Sydneyn keskustasta Randwickin kaupungiosassa.


title: Coogee

text: Tasmaninmeri, Coogee Bay sekä Coogee Beach sijaitsevat lähiön itäisellä puoliskolla. Coogeen rajat muodostuvat Clovelly Roadista, Carrington Roadista ja Rainbow Streetistä.


title: Coogee

text: Nimen Coogee on sanottu tulleen aboriginaalien sanasta "koojah", joka tarkoittaa "haisevaa paikkaa" tai "haisevaa merilevää".


title: Coogee

text: Alueen ensimmäiset vierailijat 1820-luvusta eteenpäin eivät osanneet vahvistaa, mitä "Coogee" tarkoitti tai että liittyikö se edes Coogee Beachiin.


title: Coogee

text: Eräät todisteet viittaavat siihen, että sana "Coogee" on itse asiassa alkuperäinen aboriginaalinen paikka seuraavassa lahdessa Coogeen pohjoispuolella, joka tunnetaan nimellä Gordon's Bay.


title: Coogee

text: Coogeen akvaario ja kylpylä avattiin virallisesti 23. joulukuuta 1887 maatilkulle Arden Streetille, Beach Streetille, Bream Streetille ja Dolphin Streetille. "Palaceen" sisältyi sisätiloissa oleva uima-allas (25 x 10 metriä), akvaario, jossa oli muun muassa tiikerihai, suuri sali, jota käytettiin mm. rullaluisteluun, bändikoroke ja ulkoilmabaari.


title: Coogee

text: Kesäkuussa 1945 myrsky aiheutti suuren kattokupolin romahtamisen ja vuonna 1987 Coogee Palace ja kattokupoli saatiin vihdoin uudelleen rakennettua yhdessä ravintoloiden ja baarien lisäämisen ohella.


title: Coogee

text: Vuonna 1924 Coogee Beachille alettiin rakentaa englantilaistyylistä huvilaituria. 24. heinäkuuta 1928 laituri avattiin virallisesti. Pituudeltaan se oli 180 metrin pituuden. Laituriin kuului juhlasali, 1400 istuiminen teatteri, 400 paikkainen ravintola, pieniä kauppoja jne. Coogeen armoton aallokko vahingoitti laituria ja se poistettiin käytöstä vuonna 1934. Hengenpelastajat ovat äskettäin löytäneet laiturin jäänteitä 50 metrin päästä rannasta.


title: Coogee

text: Tapaus "Shark Arm" viittaa onnettomuuteen Coogee Aquarium Bathsilla vuonna 1935, kun kiinni saadun tiikerihain vatsasta löytyi ihmiskäsi. Käsi tunnistettiin tatuoinnin avulla kadoksissa olleen James Smithin kädeksi. Käsi oli leikattu irti, joten tapaus johti murhatutkimuksiin. Ketään ei koskaan haastettu oikeuteen murhasta, vaikka paikallinen rikollinen Reginald Holmes löydettiinkin ammuttuna autostaan läheltä Sydney Harbour Bridgea päivää ennen kuin Smithin kuoleman tutkimisen piti alkaa.


title: Newport (Uusi Etelä-Wales)

text: Newport on uimaranta ja lähiö Sydneyssä, Australiassa. Newport sijaitsee 31 kilometrin päässä Sydneyn keskustasta Pittwaterin piirikunnassa.


title: Newport (Uusi Etelä-Wales)

text: Newport sai nimensä ollessaan "uusi satama" matkustajia ja rahtia kuljettaville höyrylaivoille.


title: Newport (Uusi Etelä-Wales)

text: Newport sijaitsee Tyynenmeren ja Pittwaterin välissä, ja sen merenrantaa vahtivat paikalliset surf-hengenpelastajat. Pittwaterin rannikolla on useita venesatamia ja pieniä telakoita. Newportissa on myös useita ravintoloita ja kahviloita, sekä hotelli Pittwaterin rannikolla.


title: Maroubra

text: Maroubra on uimaranta ja lähiö Sydneyssä, Australiassa. Maroubra sijaitsee 10 kilometrin päässä Sydneyn keskustasta Randwickin kaupunginosassa.


title: Maroubra

text: Maroubra on aboriginaalinen sana, joka tarkoittaa "ukkosen paikkaa". Vuonna 1861 alueen ensimmäisen talon rakensi Humphrey McKeon, minkä jälkeen seudulle saapui muitakin asukkaita.


title: Maroubra

text: Maroubra Beach on noin kilometrin pituinen ja ylettyy aina Maroubran lahteen saakka. Mahon Pool sijaitsee rannan pohjoispuolella, lähellä Mistral Poolia. Maroubralla on kaksi surf-kerhoa: Maroubra Surf Life Saving Club ja South Maroubra Surf Life Saving Club, joiden molempien perustaja on Arthur Byrne Resreve. Maroubra Beachilla on myös skeittipuisto.


title: Helmiyökkönen

text: Helmiyökkönen ("Eupsilia transversa") on aikuisena talvehtiva, yleinen yökköslaji.


title: Helmiyökkönen

text: Suhteellisen kookas, yleensä pohjaväriltään lämpimänruskea, mutta joskus harmaa yökköslaji. Etusiiven poikkiviirut ovat tummat ja niiden väliin jäävä osa siivestä hieman muuta siipeä tummempi. Munuaistäplä on pyöreähkö ja väriltään joko valkoinen tai oranssi. Erityisenä tuntomerkkinä täplän molemmin puolin on nähtävissä kaksi pienempää valkoista pistettä, jotka saattavat olla joskus vaikeasti erottuvia. Takasiivet tumman harmaat. Siipien kärkiväli 40–48 mm. Levätessään perhonen pitää siipiään kattolaskuisesti.


title: Helmiyökkönen

text: Toukka on punertavanruskea, vanhemmiten lähes musta, ja sen selkäpuolella on muutamia vaaleita pitkittäisjuovia.


title: Helmiyökkönen

text: Levinneisyydeltään eurooppalainen laji, jota tavataan kuitenkin idässä aina Japaniin saakka. Suomessa helmiyökkönen esiintyy ainakin Pohjois-Pohjanmaan korkeudelle. Yleisin se on lounaassa ja etelärannikolla. Aikuisia perhosia tavataan syksyllä syyskuusta lähtien talven tuloon ja uudelleen keväällä maaliskuun lopulta toukokuun loppuun.


title: Helmiyökkönen

text: Helmiyökköstä tavataan lehti- ja sekametsissä sekä puistoissa ja puutarhoissa. Aikuiset perhoset ovat yöaktiivisia ja lentävät valolle tai makealle syötille. Syötti on perhosten etsimisessä valoa tehokkaampi keino. Toukka on osittainen peto ja käyttää kasvien ohessa ravinnokseen myös muita toukkia.


title: Helmiyökkönen

text: Toukan ravintokasveja ovat monet lehtipuut.


title: Vesipallo kesäolympialaisissa 1956

text: Vuoden 1956 kesäolympialaisten vesipallo järjestettiin 28. marraskuuta – 7. joulukuuta 1956. Tämä oli 12. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 96 osanottajaa kymmenestä eri maasta.


title: Vesipallo kesäolympialaisissa 1956

text: Unkarin ja Neuvostoliiton välinen ottelu päättyi veriseen tappeluun, joka tunnetaan nimellä Melbournen verikylpy.


title: Kimmo Lipponen

text: Kimmo Lipponen (s. 9. joulukuuta 1962 Sipoo) on suomalainen jalkapallovalmentaja ja entinen jalkapalloilija.


title: Kimmo Lipponen

text: Laitahyökkääjänä pelannut Lipponen edusti urallaan Turun Palloseuraa 1980–1985, 1988 ja 1990–1993, Tampereen Ilvestä sekä Vaasan Palloseuraa 1996 ja 1998. Lisäksi hän pelasi itävaltalaisessa Foto Nettig Viennassa 1988–1989. Kaikkiaan Lipponen pelasi 14 kauden aikana 301 pääsarjatason ottelua, joissa hän teki 49 maalia.


title: Kimmo Lipponen

text: Lipponen pelasi maajoukkueessa vuosina 1983–1984 kuusi maaottelua.


title: Kimmo Lipponen

text: Pelaajauran jälkeen Lipponen on valmentanut muun muassa Vaasan Palloseuraa Veikkausliigassa ja vuodesta 2004 lähtien Suomen eri ikäluokkien maajoukkueita.


title: Mariah Carey (albumi)

text: Mariah Carey on yhdysvaltalaisen pop- ja R&B-laulajan Mariah Careyn esikoisalbumi, joka julkaistiin Yhdysvalloissa 13. kesäkuuta 1990. Vaikka albumin myyntiluvut kasvoivat alussa hitaasti, Careysta tuli kotimaassaan tähti. Neljä albumin kappaleista oli sijalla yksi Billboard Hot 100 -listalla, kun taas albumi vietti yksitoista viikkoa Billboard 200 -albumilistan kärjessä. 15. joulukuuta 1999 mennessä albumia oli myyty yhdeksänkertaista platinaa. Tähän mennessä sitä on myyty maailmanlaajuisesti yli 15 miljoonaa kappaletta.


title: Mariah Carey (albumi)

text: Tommy Mottola ja muut Sony Musicin ja Columbia Recordsin johtajat uskoivat, että Careysta voisi tulla seuraava suuri supertähti, joten joukko levy-yhtiöiden johtajia koordinoi esikoisalbumin huolella. Sen tuottajiksi valittiin kolme sen ajan parhaimmista tuottajista, Rhett Lawrence, Ric Wake ja Narada Michael Walden.


title: Mariah Carey (albumi)

text: Ennen "Mariah Carey" -albumin julkaisua Carey esitti kolme laulua kutsuvierasyleisölle, sekä vieraili "The Arsenio Hall Show" -televisio-ohjelmassa ja Columbia Recordsin järjestämässä esiintymisessä NBA:n finaalissa. Careyta pyydettiin myös tekemään kiertue, mutta hän kieltäytyi, sillä siihen aikaan hän vielä kärsi esiintymispelosta.


title: Mariah Carey (albumi)

text: "Mariah Carey" oli ensimmäisellä listaviikollaan Yhdysvaltojen "Billboard 200" -listan sijalla kahdeksankymmentä, mutta nousi neljännellä viikollaan kahdenkymmenen joukkoon ja 43. viikolla julkaisusta albumi nousi lopulta sijalle yksi. Kaiken kaikkiaan "Mariah Carey" viihtyi albumilistalla 113 viikkoa ja sitä myytiin pelkästään Yhdysvalloissa yhdeksän miljoonaa, mikä teki siitä yhden maan myydyimmistä albumeista. "Mariah Carey" menestyi melko hyvin myös Kanadassa, missä sitä myytiin seitsemänkertaista platinaa ja Isossa-Britanniassa ja Australiassa, missä albumi oli ensimmäisellä listaviikollaan kuudes.


title: Mariah Carey (albumi)

text: Albumi oli ehdolla vuoden albumiksi Grammy-gaalassa vuonna 1999. Sen lisäksi albumin kappale ”Vision of Love” oli ehdolla vuoden kappaleeksi, vuoden levytykseksi ja parhaaksi naispoplaulajan esitykseksi, joista se voitti viimeeksimainitun. Samana vuonna Carey palkittiin myös parhaana uutena artistina.


title: Random Eyes

text: Random Eyes on Jyväskylästä lähtöisin oleva rockmusiikkia soittava yhtye. Christian Palin perusti yhtyeen vuonna 2001 muutettuaan Suomeen. Yhtye on julkaissut albumit "Eyes Ablaze" (2003), "Invisible" (2008), "Light Up" (2011) ja "Grieve no More" (2018) . Random Eyesin lavaesiintyminen on räväkkää, ja yhtyeen musiikkityyli on energistä metallia.


title: Kynureninaasi

text: Kynureninaasi eli kynureniinihydrolaasi on entsyymi, joka katalysoi kynureniinin tai 3-hydroksikynureniinin hydrolyysiä antraniilihapoksi tai 3-hydroksiantraniilihapoksi ja L-alaniiniksi. Entsyymi on aktiivinen erityisesti maksassa, keuhkoissa sekä aivoissa.


title: Kynureninaasi

text:
Katalysoidakseen reaktiota kynureninaasi tarvitsee koentsyymikseen pyridoksaalifosfaatin. Substraattina oleva kynureniini muodostaa pyridoksaalifosfaatin kanssa aldimiinivälituotteen, joka tautomerisoituu. Tautomerisoitumista seuraa muutaman välivaiheen jälkeen tapahtuu retro-Claisen-reaktio, jossa antraniilihappo vapautuu. Tällöin syntynyt enamiini protonoituu ja tautomerisoituu muodostaen alaniinia.
Ihmisen kynureninaasi toimii parhaiten hieman eri olosuhteissa eliöstä riippuen. Entsyymille sopiva pH-alue on 7–8,5. Ihmisen kynureninaasi toimii parhaiten ruumiinlämmön ollessa 37 °C ja pH:n ollessa neutraali. Kynureninaasia inhibitoivat monet D- ja L-aminohapot, jotka ovat kilpailevia inhibiittoreita eli sitoutuvat entsyymiin kynureninaasin sijaan. Lisäksi entsyymin toimintaa haittaavat muun muassa elohopea(II)kloridi ja kaliumsyanidi.


title: Kynureninaasi

text: Hydroksikynureninuria on harvinainen sairaus, joka johtuu kynureninaasientsyymin puutostilasta. Siinä virtsaan erittyy poikkeuksellisen suuria määriä kynureniinia ja 3-hydroksikynureniinia. Tilassa niasiinin tuotanto heikkenee ja siihen voi liittyä myös jälkeenjääneisyyttä psykomotoristen toimintojen kehittymisessä.


title: Falköpingin kunta

text: Falköpingin kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Falköping.


title: Falköpingin kunta

text: Kunnan maapinta-ala on 1 044,88 neliökilometriä (1.1.2016) ja asukasluku 32 511 henkeä (31.12.2015).


title: Falköpingin kunta

text: Kunnassa sijaitsevat Gudhemin luostarin rauniot.


title: Falköpingin kunta

text: Vuonna 2007 kunnassa oli 378,33 km² peltoa, joten saman ajankohdan maapinta-alaan vertaamalla saadaan peltojen osuudeksi 35,8 prosenttia kunnan maapinta-alasta.


title: Falköpingin kunta

text: Nykyinen Falköpingin kunta koostuu entisestä Falköpingin kaupungista ja yli 50 maalaiskunnasta, joissa on sijainnut kolme taajaväkistä yhdyskuntaa. Vuoden 1862 kunnallislakien astuttua voimaan aluejako oli melko vakaa lähes 90 vuotta. Tuona aikana perustettiin kolme taajaväkistä yhdyskuntaa: Falköpings förstäder (vuonna 1919), Floby (vuonna 1923) ja Stenstorp (vuonna 1923). Falköpings västran maalaiskunta, jota kutsuttiin myös nimellä "Gudhemin kihlakunnan Falköping", liitettiin Falköpingin kaupunkiin vuonna 1935. Samalla Falköpings förstäderin taajaväkinen yhdyskunta lakkautettiin.


title: Falköpingin kunta

text:
Vuoden 1952 kuntauudistuksessa muodostettiin seitsemän "suurkuntaa":
Lisäksi Falköpingin kaupunkiin liitettiin Friggeråkerin maalaiskunta. Stenstorpin taajaväkinen yhdyskunta lakkautettiin vuonna 1958 ja Flobyn vuoro oli vuonna 1961.


title: Falköpingin kunta

text: Vuonna 1971 Ruotsissa siirryttiin yhtenäiseen kuntamuotoon ja Falköpingin kaupunki muutettiin Falköpingin kunnaksi. Kuntaliitos kuntablokissa toteutettiin vasta kolme vuotta myöhemmin. Vuonna 1974 kunta sai nykyiset rajansa, kun siihen liitettiin kokonaan Frökindin, Gudhemin, Stenstorpin, Vilsken ja Vartoftan kunnat. Redvägin (Fivlered, Norra Åsarp, Smula ja Solberga) ja Dimbon (Skörstorp) kunnat liitettiin Falköpingiin vain osittain.


title: Falköpingin kunta

text: Falköpingin kunta kuului aiemmin Skaraborgin lääniin, josta tuli vuonna 1998 osa Länsi-Götanmaan lääniä.


title: Falköpingin kunta

text: Nykyinen vaakuna on entisen Falköpingin kaupungin vaakuna. Myös kahdella maalaiskunnalla oli oma vaakuna.


title: Falköpingin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 229 Suomessa syntynyttä, mikä vastasi 0,7 prosenttia kunnan väestöstä.


title: Falköpingin kunta

text: Vielä vanhempien vuoden 1984 lopun tietojen mukaan 2,6 prosenttia kunnan asukkaista oli ulkomailla syntyneitä. Tuolloin kunnassa asui 207 Suomessa syntynyttä, mikä vastasi 0,7 prosenttia kunnan väestöstä.


title: Falköpingin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 039 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 79 000 kruunua.


title: Falköpingin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Falköpingin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Falköpingin kunta

text: Kunnassa on 10 taajamaa, joiden osuus kunnan väestöstä vuoden 2010 lopussa oli 73,0 prosenttia. Taajamien ulkopuolella asui tuolloin 8 499 asukasta. Seuraavassa on lueteltu kunnan alueella sijaitsevat taajamat väkilukuineen:


title: Falköpingin kunta

text: Kunnan keskustaajama on lihavoitu.


title: Falköpingin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Falköpingin kunta

text: Slutarp on sittemmin kasvanut yhteen Kinnarpin taajaman kanssa.


title: Falköpingin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Falköpingin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Falköpingin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Falköpingin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Falköpingin kunnanvaltuustossa vuodesta 1973 lähtien.


title: Falköpingin kunta

text: Vuodesta 2016 alkaen kunta on jaettu seuraaviin piireihin:


title: Falköpingin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Falköpingin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Sanat eivät riitä kertomaan

text: ”Sanat eivät riitä kertomaan” on Toivo Kärjen säveltämä ja Juha Vainion sanoittama suomalainen kappale, jonka Pasi Kaunisto teki tunnetuksi vuonna 1969 voitettuaan kappaleella Syksyn sävel -laulukilpailun. Kappale on Kauniston tunnetuimpia. Se on usealla hänen kokoelma-albumillaan, ja Kauniston 20 suosikkia -sarjan yksi albumeista on nimetty kappaleen mukaan. Kappale julkaistiin 1969 singlenä, ja sen b-puolella on ”Jos mä laulaja oisin”, joka on myös Vainion ja Kärjen yhteinen kappale.


title: Sanat eivät riitä kertomaan

text: Kappale alkaa introlla, jonka jälkeen tulee B-osa eli kertosäkeistö. Laulu on intron jälkeen rakenteeltaan muotoa BABAB eli ensimmäisen B-osan jälkeen tulee A- ja B-osat, minkä jälkeen A- ja B-osat toistetaan. Kappale päättyy hidastuen ilman häivitystä.


title: Vesipallo kesäolympialaisissa 1960

text: Vuoden 1960 kesäolympialaisten vesipallo järjestettiin 25. elokuuta – 3. syyskuuta. Tämä oli 13. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 150 osanottajaa 16 eri maasta.


title: Ossi Loikkanen

text: Ossi Armas Loikkanen (27. huhtikuuta 1951 Sääminki – 1. heinäkuuta 2012 Helsinki) oli suomalainen jalkapalloilija.


title: Ossi Loikkanen

text: Loikkanen kuoli äkilliseen vaikeaan sairauteen Helsingissä.


title: Ossi Loikkanen

text: Hyökkääjänä pelannut Loikkanen edusti urallaan Haukiniemen Hakaa, Savonlinnan Pallokerhoa 1970, Savon Palloa 1971 ja Kuopion Palloseuraa 1972–1979. Hän voitti KuPS:ssa kaksi Suomen mestaruutta vuosina 1974 ja 1976. Loikkanen pelasi kahdeksan kauden aikana 175 pääsarjatason ottelua, joissa hän teki 70 maalia.


title: Ossi Loikkanen

text: Loikkanen pelasi maajoukkueessa vuonna 1979 yhden A-maaottelun ja päätti siihen pelaajauransa.


title: Ossi Loikkanen

text:
Koulutukseltaan Loikkanen oli ekonomi, hän opiskeli kauppatieteitä Helsingissä jalkapalloilun ohella. Pelaajauran jälkeen hän toimi muun muassa Altian ja Turo Tailorin talousjohtajana.
Loikkanen oli naimisissa ja hänellä on tytär.


title: Golf kesäolympialaisissa 1904

text: Vuoden 1904 kesäolympialaisten golfkilpailut järjestettiin 17. – 24. syyskuuta. Laji oli toista kertaa mukana olympialaisten ohjelmassa ja se järjestettiin ainoastaan miehille. Tapahtumina olivat miesten yksin- ja joukkuepeli. Osanottajia oli 77 ainoastaan kahdesta eri maasta, Yhdysvalloista ja Kanadasta.


title: MVV

text: MVV tarkoittaa seuraavia asioita:


title: Janne Halmela

text:
Janne Petteri Halmela (s. 1962 Parkano) on suomalainen muusikko ja säveltäjä/sovittaja.
Janne Halmela on toiminut yhtyeen Kikka Laitinen Co. trumpetistina ja puhallin- ja viulusovitusten tekijänä. 90-luvulla hän soitti trumpettia Gasoline Girls And Petrol Boys -yhtyeessä. Janne Halmela toimii nykyisin Ilmavoimien Soittokunnan soittajaupseerina soittimenaan trumpetti sekä Jyväskylän Työväenyhdistyksen soittokunta Kajastuksen kapellimestarina Jyväskylässä.


title: Janne Halmela

text: Halmela on voittanut useita sävellyskilpailuja yhdessä Kikka Laitisen kanssa, sekä säveltänyt ja sovittanut useita teoksia yhteistyössä Laitisen kanssa, mm. ""Pienet jutut"", ""Sun mielikielisuudelma"", ""Jos oot down"", ""Sydän valvoo"" ja ""Vaikka yhden keskikaljan"", joissa esittäjänä Kikka Laitinen Co. sekä ""Oljenkorsia ruutupaidassa"" (es. Heli Ruotsalainen), "Minä taistelen" (es. Arja Koriseva) ja "Myrskyn maa" (es. Jari Sillanpää).


title: Janne Halmela

text:
Kikka Laitinen Co:
http://meteli.net/jannehalmela


Janne Halmela


title: Janne Halmela

text: Ilta-Sanomat/Viihde 21.-22.7.2012


title: Jon Blair

text: Jon Blair (s. 1950, Etelä-Afrikka) on dokumenttien kirjoittaja, tuottaja ja ohjaaja. Hän on voittanut BAFTA -palkinnon parhaasta dokumentista vuonna 1983 ohjaamallaan, tuottamallaan ja käsikirjoittamallaan Oskar Schindleristä kertovalla dokumentilla. Lisäksi hänen ohjaamansa, tuottamansa ja käsikirjoittamansa dokumentti "Anne Frank Remembered" voitti parhaan dokumentin Oscar-palkinnon vuonna 1996. "Anne Frank Remebered" on myös voittanut kansainvälisen Emmy-palkinnon. Blairillä on kaksi aikuista lasta, Tanya ja Ben, sekä yhdeksänvuotiaat kaksospojat Artie ja Louis. Hän asuu Lontoossa ja Suffolkissa vaimonsa Yvonnen sekä Artien ja Louisin kanssa.


title: Baseball kesäolympialaisissa 1912

text: Baseball järjestettiin näytöslajina vuoden 1912 kesäolympialaisissa ensimmäistä kertaa. Vastakkain pelasivat Yhdysvallat ja Ruotsi. Ruotsia edusti Vesterås Baseball Club, vuonna 1910 perustettu ensimmäinen baseball seura Ruotsissa. Peli pelattiin maanantaina 15. heinäkuuta 1912 Tukholmassa. Yhdysvallat voitti pelin 13–3. Tuomarina toimi yhdysvaltalainen George Wright.


title: Baseball kesäolympialaisissa 1912

text: Tiistaina, 16. heinäkuuta 1912 illalla, kaksi amerikkalaisjoukkuetta pelasi toisen näytösottelun. Olympics voitti Finlandin 6–3. Hävinneen joukkueen nimi oli otettu laivalta (S/S Finland), jota amerikkalaiset käyttivät paitsi matkaan myös majoitukseen.


title: Vuohen artriitti-enkefaliittivirus

text: Vuohen artriitti-enkefaliittivirus eli vuohen lentivirus (lyh. CAEV) on vuohilla esiintyvä retroviruksiin kuuluva lentivirus, joka on läheistä sukua lampaan lentivirukselle. Vuohen lentivirus tarttuu yleensä vastasyntyneille kileille ternimaidon tai maidon välityksellä, mutta virus voi tarttua myös kontaktista sairastuneeseen eläimeen. Vuohen lentivirustartunta aiheuttaa hitaasti etenevää aivojen valkean aineen tulehdusta, niveltulehdusta ja nisätulehdusta.


title: Vuohen artriitti-enkefaliittivirus

text: Suomessa vuohen lentivirustartuntoja ei ole tavattu, ja se kuuluukin vastustettaviin eläintauteihin.


title: Mustapha Hadji

text: Mustapha Hadji (, s. 16. marraskuuta 1971 Ifrane, Marokko) on marokkolainen valmentaja ja entinen jalkapalloilija. Hadji pelasi aktiiviurallaan hyökkäävänä keskikenttäpelaajana. Hänet valittiin vuonna 1998 Afrikan parhaaksi jalkapalloilijaksi.


title: Mustapha Hadji

text: Hadji kuului 1990-luvulla Marokon maajoukkueen vakiopelaajiin. Ennen maajoukkuepelejä hänelle tarjottiin paikkaa Ranskan nuorten maajoukkueeseen, mutta Hadji päätti edustaa tilaisuuden tultua Marokkoa vuonna 1993. Sittemmin hän pelasi kaksissa MM-kisoissa vuosina 1994 ja 1998.


title: Mustapha Hadji

text: Hadji nimitettiin toukokuussa 2014 Marokon maajoukkueen apuvalmentajaksi.


title: Mustapha Hadji

text: Hadji muutti perheensä kanssa Ranskaan aluksi Saint-Étienneen ja sittemmin Monceaun ja Creutzwaldiin.


title: Mustapha Hadji

text: Hänen nuorempi veljensä Youssouf Hadji pelaa jalkapalloa ranskalaisessa AS Nancyssa. Myös Mustaphan poika Samir Hadji pelasi jalkapalloa Nancyssa.


title: Naum Levin

text: Naum Levin (29. syyskuuta 1907 Viipuri – 5. kesäkuuta 1978) oli suomalainen viulisti. Hänen ensimmäinen julkinen esiintymisensä viulistina oli jo 5-vuotiaana Viipurissa vuonna 1912.


title: Naum Levin

text: Levin syntyi juutalaiseen perheeseen Viipurissa vuonna 1907. Isä oli Valko-Venäjällä syntynyt kauppias Isak Levin ja äiti Rocheleje Kravts. Levinin äiti kuoli Naumin ollessa vasta kuusivuotias vuonna 1913.


title: Naum Levin

text: Levin opiskeli nuorena Boris Sirpon johdolla Viipurin musiikkiopistossa ja Paul Cherkasskyn johdolla Helsingissä. Vuosina 1923–1927 hän jatkoi opintojaan Budapestissä unkarilaisviulisti Jenõ Hubayn oppilaana ja myöhemmin Pariisissa, Berliinissä, Wienissä ja Englannissa. Hän pääsi Helsingin filharmonisen orkesterin jäseneksi 1920-luvun puolivälissä. Hänestä tuli orkesterin konserttimestari 1946, ja hän esiintyi monien suomalaisten ja ulkomaisten huippukapellimestarien johtamana. Vuonna 1952 Levin perusti lisäksi "Fennica-kvartetin", jossa hän soitti ensiviulua. Vuonna 1966 Levin jäi konserttimestarin tehtävistään eläkkeelle. Jäähyväiskonsertissaan 1966 Levin soitti Tšaikovskin viulukonserton. Saman konserton hän oli soittanut ensimmäisenä solistitehtävänään kaupunginorkesterissa.


title: Naum Levin

text: Sibeliuksen viulukonsertolla oli keskeinen sija Levinin ohjelmistossa. Hän soitti konserton sekä Sibeliuksen 60-vuotisjuhlissa että säveltäjän muistokonsertissa vuonna 1957. Levin myös opetti viulunsoittoa ensin Hämeenlinnassa ja myöhemmin Lahden musiikkiopistossa vuosina 1966–1977.


title: Naum Levin

text: Talvisodan alkuvaiheissa vuonna 1939 Levinin polvi loukkaantui matkalla pommisuojaan Helsingissä. Vamman takia hänen oikea jalkansa amputoitiin seuraavana vuonna Tukholmassa.


title: Naum Levin

text: Hänelle myönnettiin Pro Finlandia -palkinto vuonna 1957.


title: Thor-Björn Lundqvist

text: Thor-Björn Lundqvist (s. 27. toukokuuta 1941 Nauvo) on entinen suomalainen jalkapalloilija.


title: Thor-Björn Lundqvist

text: Keskustukena pelannut Lundqvist edusti urallaan Turun Palloseuraa 1959–1964 ja Åbo IFK:a 1965–1967. Hän voitti ÅIFK:ssa Suomen Cupin 1965. Kaikkiaan Lundqvist pelasi seitsemän kauden aikana 119 pääsarjatason ottelua, joissa hän teki 2 maalia.


title: Thor-Björn Lundqvist

text: Lundqvist pelasi maajoukkueessa vuonna 1963 kolme maaottelua.


title: Hevosen näivetystautivirus

text: Hevosen näivetystautivirus eli hevosen lentivirus (lyh. EIAV) on hevosilla esiintyvä retroviruksiin kuuluva lentivirus, joka infektoi hevosen makrofageja ja lymfosyyttejä ja aiheuttaa hevoselle näivetystaudin. Lentivirustartunnan kantajina voivat toimia kärpäset ja hyttyset mutta myös likaantuneet neulat. Hevosen lentivirus aiheuttaa ensin akuutin vaiheen, jolloin tartunnan saaneella hevosella esiintyy korkeaa kuumetta, anemiaa ja yleistä heikkoutta. Jos hevonen selviää hengissä akuutista vaiheesta, seuraa subakuutti vaihe ja hevonen jää viruksen elinikäiseksi kantajaksi. Osa tartunnan saaneista hevosista voi myös olla täysin oireettomia.


title: Alavieskan seurakunta

text: Alavieskan seurakunta on Oulun hiippakuntaan ja Kalajoen rovastikuntaan kuuluva Suomen evankelis-luterilaisen kirkon seurakunta, joka toimii Alavieskan kunnan alueella.


title: Alavieskan seurakunta

text: Alue on kuulunut alun perin Kalajoen seurakuntaan. Ensimmäinen kirkko alueelle rakennettiin vuonna 1651. Alueesta tuli 1733 oma saarnahuonekuntansa. 1782 siitä tuli Kalajoen kappeliseurakunta, ja itsenäiseksi seurakunnaksi se muodostui 1879. Vuodesta 2010 lähtien seurakunnan kirkkoherrana on toiminut Eija Nivala.


title: Alavieskan seurakunta

text: Seurakunnan nykyinen kirkko on valmistunut 1948. Sen edeltäjä oli tuhoutunut salamaniskun aiheuttamassa tulipalossa. Seurakunnan omistuksessa on myös 2004 remontoitu seurakuntakoti, johon mahtuu noin 150 henkeä. Lisäksi seurakunnalla on kaksi hautausmaata, Tikkasen ja Koissuon hautausmaat.


title: Ari Lyytikkä

text: Ari Lyytikkä (s. 31. toukokuuta 1963 Lahti) on entinen suomalainen jalkapalloilija.


title: Ari Lyytikkä

text: Puolustajana pelannut Lyytikkä edusti koko uransa ajan 1980–1987 Lahden Reipasta. Lyytikkä pelasi mestaruussarjassa kahden kauden aikana 21 ottelua. Lisäksi hän pelasi 1. divisioonassa 97 ottelua, joissa teki yhdeksän maalia. Lyytikkä edusti myös Suomen maajoukkuetta neljässä maaottelussa vuonna 1983.


title: Raution vaakuna

text: Raution vaakuna oli Raution kunnan tunnus ja puhuva vaakuna. Rautio on vanha suomen kielen seppää tarkoittava sana.


title: Raution vaakuna

text: Vaakunan selitys on ”sinisessä kentässä hopeinen alasin.” Vaakunan ovat suunnitelleet Osmo Tokkola ja Gustaf von Numers, ja Raution kunnanvaltuusto hyväksyi sen kokouksessaan 19. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna.


title: Raution vaakuna

text: Vaakuna muuttui epäviralliseksi kotiseutuvaakunaksi 1973 Raution liityttyä Kalajoen kuntaan.


title: Kissan immuunikatovirus

text: Kissan immuunikatovirus (lyh. FIV) on kissoilla esiintyvä retroviruksiin kuuluva lentivirus, joka aiheuttaa kissoille elinikäisen immuunikatotaudin infektoimalla auttaja-T-soluja ja makrofageja. Kissa saa virustartunnan useimmiten puremasta, sillä virus erittyy sylkeen. Kissanpennut voivat saada tartunnan myös virusta kantavalta emolta istukan tai emonmaidon kautta. Taudin oireet esiintyvät tavallisimmin useita vuosia tartunnan saamisesta.


title: Kissan immuunikatovirus

text: Immuunikatovirusta tavataan sekä kesyillä että villeillä kissaelämillä. Villeistä lajeista leijona on laajimmin virusta kantava laji; lähes kaikilla Afrikan leijonilla on FIV.


title: Kissan immuunikatovirus

text: Kissan immuunikatovirus voidaan diagnosoida vasta-aineiden määrityksellä verestä.


title: Isomorsiusyökkönen

text: Isomorsiusyökkönen ("Noctua pronuba") on kookas ja eteläisessä Suomessa yleinen yöperhoslaji.


title: Isomorsiusyökkönen

text: Isomorsiusyökkönen on huomiota herättävän isokokoinen ja helposti tunnistettava perhoslaji, jonka siipiväli vaihtelee 50–60 mm. Etusiivet vaihtelevat väritykseltään vaaleanruskeasta tummanruskeaan. Rengastäplä on muuta siipeä vaaleamman ruskea, mutta saattaa myös erottua huonosti, etenkin vaaleilla yksilöillä. Sen sijaan munuaistäplä on hyvin tumma ja sitä ympäröi vaaleampi reunus. Takasiivet ovat räikeän kirkkaankeltaiset ja niissä on terävärajainen tumma reuna. Siiven keskiosassa ei ole tummaa väriä ja takasiipien keltainen väri erottuu lentävällä perhosella hyvin. Lepäävä perhonen pitää siipiään vaakatasossa takaruumiin päällä, jolloin toinen etusiivistä peittää toista.


title: Isomorsiusyökkönen

text: Toukka on ruskea ja sen selkäpuolella on lyhyitä, vinoja, mustia viiruja. Kyljissä kulkee pitkittäissuuntainen kellertävä raita.


title: Isomorsiusyökkönen

text: Laajalle levinnyt perhoslaji, jota tavataan Euroopan lisäksi Pohjois-Afrikassa, Aasiassa Intiaan asti sekä Pohjois-Amerikassa. Euroopassa levinneisyys kattaa myös Islannin. Suomessa isomorsiusyökkönen esiintyy ainakin Etelä-Lapin korkeudelle. Perhoset lentävät pääasiassa heinä-elokuussa, joskin ensimmäisiä yksilöitä tavataan jo kesäkuussa ja viimeisiä syys-lokakuun vaihteessa.


title: Isomorsiusyökkönen

text: Isomorsiusyökkönen on yöaktiivinen perhoslaji, joka lepää päivisin puunrungoilla ja rakennusten seinillä suojavärinsä naamioimana. Se viihtyy erityisesti puistoissa, puutarhoissa ja metsien laitamilla, mutta käytännössä perhosia voi tavata jokseenkin kaikenlaisissa ympäristöissä. Pimeällä morsiusyökköset lentävät helposti kirkkaiden valojen luokse ja erityisen hyvin syötille. Laji talvehtii keskenkasvuisena toukkana ja täyskasvuiset toukat koteloituvat maaperään. Toukat voivat esiintyä joskus hyötykasvien tuholaisina.


title: Isomorsiusyökkönen

text: Aikuisilla perhosilla näyttää ilmenevän niin kutsuttu aestivaatio eli kesälepo, jonka aiheuttavat valoisat kesäyöt. Perhoset kuorituvat koteloistaan jo aikaisemmin, mutta vaipuvat aluksi horrokseen ja vasta iltojen pimeneminen saa aikuisten perhosten lisääntymiselimistön kypsymään ja ajaa perhoset liikkeelle.


title: Isomorsiusyökkönen

text: Isomorsiusyökkösen saalistajia ovat esimerkiksi: korvayökkö ("Plecotus auritus"), euroopanisoherkko ("Rhinolophus ferrumequinum") ja euroopanpikkuherkko ("Rhinolophus hipposideros").


title: Isomorsiusyökkönen

text: Toukka elää monilla ruohovartisilla kasveilla kuten piharatamolla, voikukilla, kaaleilla, pinaatilla ja tomaatilla.


title: Somaliankiuru

text: Somaliankiuru ("Mirafra somalica") on itäafrikkalainen varpuslintu. Sen elinympäristö käsittää Somalian pohjois- ja koillisosat sekä rannikkokaistaleen maan keskiosista. Mahdollisesti laji pesii myös Etiopian itäkolkassa. Lajista tunnetaan kaksi alalajia. Henry Witherby kuvaili lajin holotyypin Somalian Dibbitistä 1903.


title: Stefan Grand Prix

text: Stefan Grand Prix on Zoran Stefanovicin perustama serbialainen Formula 1 -talli, joka yritti osallistua sarjaan varasijalta kaudeksi , mutta FIA ei antanut tallille USF1-tallilta vapautunutta paikkaa. Talli olisi käyttänyt Toyotan TF110 autoja ja Cosworthin moottoria. Tallin kuljettajiksi huhuttiin Jacques Villeneuvea, Kazuki Nakajimaa ja José María Lópezia.


title: Stefan Grand Prix

text: Myöhemmin Stefan GP ilmoitti hakevansa paikkaa kaudeksi . Heinäkuussa 2017 Stefanovic ilmoitti tallin hakevansa paikka kaudeksi .


title: Kesäparalympialaiset 2000

text: Kesäparalympialaiset 2000 järjestettiin Sydneyssä, Australiassa 18.–29. lokakuuta 2000.


title: Kesäparalympialaiset 2000

text: 123 maasta kisoihin osallistui 3 879 urheilijaa osallistui kisoihin. Kisojen aikana tehtiin yli 300 uutta maailman- tai paralympiaennätystä. Vuoden 1996 kisoissa näytöslajina ollut pyörätuolirugby oli näissä kisoissa ensimmäistä kertaa virallisena kisalajina. Kisoihin myytiin ennätysmäärä lippuja, 1,2 miljoonaa, mikä oli yli kaksinkertainen määrä verrattuna vuoden 1996 kisojen 500 000 myytyyn lippuun.


title: Kesäparalympialaiset 2000

text: Kisoihin osallistuneet 49 suomalaista saalistivat yhteensä 10 mitallia.


title: Kesäparalympialaiset 2000

text: Kisojen jälkeen nousi skandaali, kun selvisi ettei osa Espanjan pyörätuolikoripalloilijoista täytä älyllisesti vammaisille asetettuja määrityksiä. Tämän johdosta Espanjalta otettiin pyörätuolikoripallon kultamitalli pois.


title: Carl Petter Lenning

text: Carl Petter Lenning (1711–1788) oli ruotsalais-suomalainen urkuri ja suomalaisen orkesteritoiminnan perustaja.


title: Carl Petter Lenning

text: Ennen muuttamistaan Turkuun Lenning oli toiminut Tukholmassa hovikapellin muusikkona ja Strängnäsin tuomiokirkon urkurina. Urkujen lisäksi Lenning soitti ainakin viulua ja klaveeria. Vuodesta 1741 alkaen Lenning toimi urkurina Turun tuomiokirkossa. Hän antoi kaupungissa myös yksityisopetusta viulun ja kosketinsoitinten soitossa.


title: Carl Petter Lenning

text:
Lenningin kokemusta arvostettiin Turussa aluksi laajasti kirkon ja akatemian piirissä. Vuonna 1747 Lenningistä tuli ensimmäinen suomalainen palkattu orkesterinjohtaja, kun hänet nimitettiin kuningas Fredrik I:n käskykirjeellä Turun akatemian musiikinjohtajaksi. Akatemiaan perustettiin pysyvä orkesteri, Akateeminen kapelli, joka koostui noin 15 yliopiston opiskelijasta ja jonka runkona
olivat jousisoittimet huiluilla ja oboeilla vahvistettuina. Kokoonpanoa täydennettiin kuitenkin konserteissa myös ulkopuolisilla ammatti- ja sotilasmuusikoilla. Muun muassa Turun tuomiokirkon kanttorin Johan Lindellin tiedetään soittaneen orkesterissa sekä huilua että selloa tai kontrabassoa.


title: Carl Petter Lenning

text: Akatemia alkoi Lenningin aikana myöntää muusikoille stipendejä ja hankkia soittimia orkesterin käyttöön, ja Akatemian saliin rakennettiin orkesterille esiintymislava. Vuonna 1749 Ruotsin entinen hovikapellimestari Johan Helmich Roman lahjoitti lisäksi akatemialle merkittävän kokoelman nuotteja, ja konsistori antoi Lenningin tehtäväksi kirjoittaa kokoelmaan sisältyneiden partituurien orkesteriäänet.


title: Carl Petter Lenning

text: Lenningille oli jo aiemmin annettu oikeudet Turun triviaalikoulun ja kaupungin porvarien yksityistilaisuuksien musiikin järjestämiseen. Akatemian musiikinjohtajana Lenning sai siten käytännössä yksinoikeuden musiikin esittämiseen koko kaupungissa. Lenning toimi Turussa lähes 40 vuotta, ja vuosien kuluessa hänen tapansa johtaa musiikkia alkoi herättää myös tyytymättömyyttä.


title: Carl Petter Lenning

text: Lenningin johtama Akateeminen kapelli pystyi ilmeisesti esittämään 1700-luvun puolivälin varhaisia sinfonioita. Suomen sinfoniaorkesterien historian lasketaan kuitenkin alkaneen vasta Turun Soitannollisen Seuran syntymästä vuonna 1790. Vaikka kapelli siirtyi vuonna 1827 yliopiston mukana Helsinkiin, sen voidaan laskea toimineen yhtäjaksoisesti vuoteen 1926 saakka, jolloin perustettiin kapellin seuraaja, Ylioppilaskunnan Soittajat.


title: Gafsa (kuvernoraatti)

text: Gafsa () on yksi Tunisian 24 kuvernoraatista. Se sijaitsee sisämaassa Tunisian keskiosassa ja sen pääkaupunki on Gafsa. Kuvernoraatissa on 337 331 asukasta (vuonna 2014) ja sen pinta-ala on 8 990 neliökilometriä.


title: Gafsa (kuvernoraatti)

text: Gafsan kuvernoraatin alueen tärkein elinkeino on kaivostoiminta, sillä alueella on rikkaat fosfaattiesiintymät. Alueella on myös paljon maataloutta.


title: Amatsoniitti

text:
Amatsoniitti on vihreä kivi, jonka nimi tulee Amazon-joen mukaan. Sen kovuus on 6–6½ ja ominaispaino 2,56–2,58.
Amatsoniittikiveä esiintyy Suomessa, USA:ssa, Brasiliassa, Intiassa, Madagaskarilla, Namibiassa, Venäjällä.
Sitä käytetään koruissa ja koristekivenä sen kauniin värin vuoksi.


title: Ronny Nikol

text: Ronny Nikol (s. 11. heinäkuuta 1974 Berliini) on saksalainen jalkapalloilija.


title: Ronny Nikol

text: Nikol harrasti nuoruudessaan yleisurheilua Dynamo Adlershofissa ja aloitti jalkapalloilun vasta 16-vuotiaana Elektroapparatewerk Treptowissa. Treptowista hän siirtyi Berliner FC Dynamoon, joka nousi vuonna 1994 Regionalligaan. Kaudeksi 1995–1996 hän siirtyi 2. Bundesligaa pelanneeseen 1. FC Nürnbergiin. Nürnbergissä peliaika jäi vähäiseksi, sillä debyyttikaudellaan seurassa hän pelasi 11 ottelua ja seuraavalla kaudella vain yhden pelin.


title: Ronny Nikol

text: Vuonna 1997 Nikol siirtyi kotikaupunkinsa 1. FC Union Berliniin. Berliiniläisseurassa hän sai pelata paljon, ja hänen pelipaikkansa vaihteli vasemman laidan puolustajasta keskikenttäpelaajaan. Hänet muistetaan yhä hyvin seuran kannattajien keskuudessa, sillä vuonna 2006 järjestetyssä kyselyssä hänet valittiin seuran kaikkien aikojen yhdeksänneksi arvokkaimmaksi pelaajaksi. Kausi 2000–2001 oli erityisen menestyksekäs Unionille, koska se pääsi Saksan cupin finaaliin ja nousi 2. Bundesligaan. Kaudella 2001–2002 toistamiseen Saksan toiseksi korkeimmalla sarjatasolla pelanneen Nikolin onnistui säilyttää paikkansa kokoonpanossa. Hän oli jokaisessa ottelussa avauskokoonpanossa ja pelasi yhtä peliä lukuun ottamatta jokaisen alusta loppuun. Myös seuraavalla kaudella hän oli joukkueelleen tärkeä pelaaja. Unionin joutuessa taloudellisiin vaikeuksiin oli Nikol ensimmäinen pelaaja, joka hyväksyi viiden prosentin palkanalennuksen. Union Berlin menestyi kaudella 2003–2004 huonosti, ja Nikol siirtyi loppukaudesta sarjanoususta taistelleeseen Energie Cottbusiin.


title: Ronny Nikol

text: Ensimmäisellä kaudellaan Cottbusissa vaikiokokoonpanoon mahtuneen Nikolin oli kaudella 2004–2005 vaikeaa päästä avausmiehistöön. Sen lisäksi hän tuli joulukuussa humaltuneena harjoituksiin. Hän ei enää päässyt pelaamaan, ja 15. helmikuuta 2005 hänet erotettiin joukkueesta.


title: Ronny Nikol

text: Rot-Weiss Essen palkkasi sopimuksettomat Nikolin kaudeksi 2005–2006. Essen oli tuolloin Regionalligassa, mutta nousi seuraavaksi kaudeksi 2. Bundesligaan. Kaudeksi 2007–2008 hän siirtyi nykyiseen seuraansa Dynamo Dresdeniin.


title: Naudan leukemiavirus

text: Naudan leukemiavirus (lyh. BLV) on naudoilla esiintyvä retroviruksiin kuuluva delta-retrovirus, joka infektoi naudan B-soluja. Suurin osa infektoituneista naudoista on oireettomia, mutta pienelle osalle kehittyy kasvainmuutoksia eli pahanlaatuisia lymfoomia tai lymfosarkoomaa. Naudan leukemiavirus tarttuu naudasta toiseen veriteitse, ja se voi siirtyä tartunnan saaneelta lehmältä istukan kautta sikiöön. Myös vertaimevät hyönteiset tai saastuneet neulat voivat toimia viruksen siirtäjinä.


title: Myllyjärvi (Somero)

text: Myllyjärvi on järvi Härjänojan kylässä Somerniemellä Somerolla. Se kerää vedet Arimaa-järven pohjoispuolisista pikkujärvistä Lohjalla ja Somerolla ja laskee Myllyjokea pitkin Arimaajärveen. Idästä Myllyjärveen laskee Levo-Patamo, johon laskevat Pusulan puolelta Särkijärvi, Kivijärvi ja Patamo. Pohjoisesta Myllyjärveen laskee Vehka-Patamo, johon laskee Heinjärven vastaisella vedenjakajalla sijaitseva Kovelo.


title: Myllyjärvi (Somero)

text: Järvi on ruskeavetinen, sen pinta-ala on 18 ha, valuma-alueen laajuus 23 km² ja suurin syvyys 10 metriä. Puskurikyvyltään järvi kykenee vastustamaan happamoitumista, mutta on ravinteisuudeltaan lievästi rehevä. Järven happitalous talvisin on kuitenkin ollut kohtuullinen. Hoitotoimenpiteiksi järvelle suositellaan ulkoisen ravinnekuormituksen vähentämistä vapaa-ajanasutuksen jätevesienkäsittelyä parantamalla ja metsäojituksen tuomaa ravinne- ja kiintoainekuormitusta pienentämällä.


title: Kaks jannuu

text: Kaks jannuu on rap-yhtye Fintelligensin kolmas single yhtyeen toiselta "Tän tahtiin" -albumilta. Single julkaistiin vuoden 2002 alkupuolella. Single sisältää kaksi kappaleesta tehtyä remixiä sekä "Uus vuos, uudet kujeet" -nimisen kappaleen, jota ei löydy albumilta. Kappaleen taustan on tehnyt norjalainen tuottaja Tommy Tee.


title: Baseball kesäolympialaisissa 1964

text: Baseball järjestettiin näytöslajina vuoden 1964 kesäolympialaisissa neljättä kertaa. Näytöstapahtumassa pelattiin ainoastaan yksi ottelu. Peliä oli katsomassa 50 000 katsojaa. Vastakkain pelasivat Yhdysvallat ja Japani. Yhdysvallat voitti 6–2.


title: Charles-Édouard Brown-Séquard

text: Charles-Édouard Brown-Séquard (8. huhtikuuta 1817 Port Louis, Mauritius – 2. huhtikuuta 1894 Sceaux, Ranska) oli mauritiuslaissyntyinen brittiläinen ja ranskan lääkäri, joka loi teorian, jonka mukaan jokin kivesten tuottama aine voi palauttaa ikääntyvän miehen elinvoiman ja potenssin. Hän testasi itseensä ainetta, joka oli tehty marsujen ja koirien kiveksistä. Aine kulki nimellä "Brown-Séquardin eliksiiri". Hän on kuvannut oireyhtymän, jota nykyisin nimitetään Brown-Séquardin oireyhtymäksi.


title: Charles-Édouard Brown-Séquard

text: Brown-Séquard valmistui lääkäriksi Pariisissa 1846. Hän työskenteli eri maissa, vuodet 1864–1867 hän oli Harvardin yliopiston fysiologian ja neuropatologian professori, ja työskenteli jälleen välillä Pariissa, mutta palasi sitten New Yorkiin harjoittamaan lääkärintointa. Vuodesta 1878 kuolemaansa saakka hän työskenteli Collège de Francessa kokeellisen lääketieteen professorina. Hän oli Ranskan tiedeakatemian jäsen vuodesta 1886. Hän oli myös Royal Society of Londonin jäsen.


title: Aberdour

text: Aberdour () on pieni merenrantakylä Forthin vuonon pohjoisrannalla Fifen alueella Skotlannissa. Vuonna 2006 kylässä oli 1664 asukasta.


title: Aberdour

text: Aberdour muodostui pitkään kahdesta erillisestä satamien ympärille muodostuneesta kylästä, Itä- ja Länsi-Aberdourista. Rautatien saapuminen 1890-luvulla kuitenkin pikkuhiljaa yhdisti itäisen ja läntisen osan toisiinsa. Aberdourin rautatieasema on edelleen käytössä, ja matka Skotlannin pääkaupunkiin Edinburghiin kestää noin puoli tuntia.


title: Aberdour

text: Kylän tunnetuin nähtävyys on Aberdourin linna, jonka vanhimmat osat ovat peräisin 1200-luvulta. Linnan lähellä sijaitsee myös hyvin säilynyt keskiaikainen St Fillanin kirkko. Inchcolmin luostarisaari puolestaan sijaitsee Aberdourin edustalla vajaan puolen kilometrin päässä rannasta. Aberdourissa on myös kaksi hiekkarantaa, The Black Sands ja The Silver Sands, joista jälkimmäisellä on "Blue Flag" -status.


title: Charles Coburn

text: Charles Douville Coburn (19. kesäkuuta 1877 Savannah, Georgia – 30. elokuuta 1961 New York, New York) oli yhdysvaltalainen elokuva- ja teatterinäyttelijä. Elokuvissa hän oli tavallisesti sivurooleissa. Sivurooli kuitenkin toi hänelle parhaan miessivuosan Oscar-palkinnon elokuvasta "Poikamiesansa". Hän oli palkintoehdokkaana myös elokuvista "Salainen Higgins" ja "Vihreät vuodet".


title: Charles Coburn

text: Charles Coburn aloitti uransa teatterissa Broadwaylla vuonna 1901. Hän esiintyi ensimmäisen kerran elokuvissa vuonna 1933. Coburnin uran tunnetuimpiin elokuviin kuuluvat "Ennen sisällissotaa" ("Of Human Hearts", 1938), "Nainen Eeva" ("The Lady Eve", 1941), "Salainen Higgins" ("The Devil and Miss Jones", 1941), "Renkaita vedessä" ("Kings Row", 1942), "Poikamiesansa" ("The More the Merrier", 1943), "Varhaiskypsää rakkautta" ("The Constant Nymph", 1943), "Taivas odottakoon" ("Heaven Can Wait", 1943), "Kaksi pisaraa viiniä" ("The Paradine Case", 1947), "Vihreät vuodet (elokuva)|Vihreät vuodet" ("The Green Years", 1946), "Rakas, minä nuorrun" ("Monkey Business", 1952) ja "Herrat pitävät vaaleaveriköistä" ("Gentlemen Prefer Blondes", 1953).


title: Charles Coburn

text: Hän on saanut urastaan tähden Hollywood Walk of Famelle.


title: Charles Coburn

text: Coburnin ensimmäinen avioliitto kesti vuodesta 1906 aina vuoteen 1937 asti, jolloin hänen vaimonsa kuoli. Coburn meni uudestaan naimisiin vuonna 1959 itseään yli neljäkymmentä vuotta nuoremman naisen kanssa, ja tämä avioliitto kesti aina Coburnin kuolemaan asti. Lapsia Coburnilla ei tiettävästi ollut. Hän kuoli sydänkohtaukseen 84-vuotiaana.


title: Palaunpöllönen

text: Palaunpöllönen ("Pyrroglaux podargina", syn. "Otus podarginus") on pöllöjen heimoon kuuluva lintu. Se on kotoperäinen laji Palaussa. Laji on yöaktiivinen ja täysikokoisen yksilön pituus on 22 cm.


title: Palaunpöllönen

text: Laji yhdistettiin aiemmin "Otus"-suvun pöllösiin, mutta on sittemmin sijoitettu omaan sukuunsa "Pyrroglaux".


title: Aberdourin rautatieasema

text: Aberdourin rautatieasema on First ScotRailin ylläpitämä rautatieasema Aberdourin kylässä Fifen alueella Skotlannissa. Se sijaitsee Fife Circle Line -nimellä tunnetun rataosuuden varrella. Se yhdistää Aberdourin Skotlannin pääkaupunkiin Edinburghiin sekä useisiin Fifen alueen kyliin ja kaupunkeihin. Viikolla kyseisellä reitillä liikennöi kaksi junaa tunnissa molempiin suuntiin.


title: Teiskon vaakuna

text: Teiskon vaakuna oli Teiskon kunnan vaakuna. Sen aihe liittyy lähinnä taontaan, mutta myös vanhaan kotiteollisuuskulttuuriin yleensäkin. Sideraudan muoto viittaa samanaikaisesti kunnan nimen alkukirjaimeen.


title: Teiskon vaakuna

text: Vaakunan selitys on ”vihreässä kentässä hopeinen Antoniuksen ristin muotoinen muurin siderauta.” Vaakunan on suunnitellut Olof Eriksson, ja Teiskon kunnanvaltuusto hyväksyi sen kokouksessaan 24. kesäkuuta 1958. Sisäasiainministeriö vahvisti vaakunan käyttöön 1. lokakuuta samana vuonna.


title: Teiskon vaakuna

text: Vaakuna muuttui epäviralliseksi kotiseutuvaakunaksi 1972 Teiskon liityttyä Tampereen kaupunkiin. Teiskon vaakunan omistaa Tampereen kaupunki, mutta sitä hallinnoi Teisko-Seura ry, joka myöntää luvat vaakunan käyttöön. Yleensä lupia on annettu kotiseututyötä ja paikkakunnan tunnettavuutta lisääviin laadukkaisiin ja ei-kaupallisiin tarkoituksiin. Vaakunan käyttölupaa voi anoa seuran hallitukselta.


title: WSOY-taskukirjasto

text: WSOY-taskukirjasto oli suosittu ja huokea WSOY:n julkaisema pehmeäkantinen kirjasarja, jossa julkaistiin 1960–1970-luvuilla romaaneja, tietokirjoja, viihdettä ja nuortenkirjoja ja aivan loppuvaiheessa runokokoelmia. Osa sarjasta nimettiin SINISET-sarjaksi (S=).


title: WSOY-taskukirjasto

text: lähde: omat ja esim. http://www.terkko.helsinki.fi/helka


title: Royal Rumble (2006)

text:
Royal Rumble (2006) oli yhdeksästoista vuosittainen Royal Rumble pay-per-view (PPV), jonka tuotti World Wrestling Entertainment. Se pidettiin 29. tammikuuta 2006, American Arlines Arealla Miamissa, Floridassa. Siellä esiintyi supertähtejä RAW ja SmackDown! brändeistä. Vuoden 1993 Royal Rumblesta asti, Royal Rumblen voittaja on ansainut maailman mestaruusottelun WrestleManiassa.Punainen ██ ja "Raw" tarkoittaa Raw'n supertähteä, sininen ██. ja "SD!" tarkoittaa SmackDown!in supertähteä. Uusi sisääntulo aika on noin joka 90 sekunti.
^ Shane McMahon ei osallistunut Royal Rumble otteluun.


title: The Boo Radleys

text: The Boo Radleys oli vuonna 1988 Wallaseyssa perustettu brittiläinen rock-yhtye. Yhtyeen perustivat kitaristi-säveltäjä Martin Carr, kitaristi ja laulaja Sice, basisti Tim Brown ja rumpali Steve Hewitt. Ensimmäisen albumin "Ichabod and I" julkaisun jälkeen Rob Cieka korvasi Hewittin.


title: The Boo Radleys

text: Yhtyeen läpimurto tapahtui vuoden 1993 "Giant Steps" -albumilla, jolta julkaistu single "Lazarus" oli pieni hitti Yhdysvalloissa. Britanniassa levy nousi albumilistan sijalle 17. Seuraava albumi, "Wake Up!" nousi Britannian albumilistan ensimmäiselle sijalle vuonna 1995. Yhtye hajosi vuonna 1999.


title: Burntisland

text: Burntisland on noin 5700 asukkaan pikkukaupunki Fifen alueella Skotlannissa. Sen tunnetuimpia maamerkkejä ovat The Blinn -kukkula sekä 1400-luvulta peräisin oleva Rossendin linna. Se on myös Fifen hallintoalueen ensimmäinen Reilun kaupan kaupunki.


title: Burntisland

text: Burntislandin kesän kohokohta ovat ylämaan kisat heinäkuussa, jotka houkuttelevat kaupunkiin 30 000 vierailijaa .


title: Phantoms Deurne

text: Phantoms Deurne tunnetaan myös nimellä Phantoms Antwerpen on belgialainen jääkiekkoseura Antwerpenista, Deurnen esikaupungista. Seura pelaa maan pääsarjassa Eredivisiessa.


title: Olympia Heist op den Berg

text: Olympia Heist op den Berg on belgialainen jääkiekkoseura Heist-op-den Bergistä. Seura pelaa maan pääsarjassa Eredivisiessä.


title: Turnhout Tigers

text: Turnhout Tigers on belgialainen jääkiekkoseura Turnhoutista. Seura pelaa belgialais-hollantilaisessa jääkiekkosarjassa BeNe Leaguessa.


title: Turnhout Tigers

text: "päivitetty xx.xx.xxxx"


title: Kauhea kankkunen

text: Kauhea kankkunen tarkoittaa seuraavia asioita:


title: Palma de Mallorcan lentoasema

text: Palma de Mallorcan lentoasema on lentoasema Mallorcan saarella Espanjan Baleaareilla, noin kahdeksan kilometrin päässä saariston pääkaupungin Palman keskustasta. Lentoasema on Espanjan kolmanneksi vilkkain; vuonna 2009 sitä käytti yli 21,2 miljoonaa matkustajaa.


title: Palma de Mallorcan lentoasema

text: Lentoasemalle lentäviä yhtiöitä ovat muun muassa Air Europa, Brussels Airlines, Bulgaria Air, easyjet, Iberia, Norwegian, Ryanair, Swiss International ja Vueling.


title: Tore Andreas Gundersen

text: Tore Andreas Gundersen (s. 4. helmikuuta 1986 Flisa) on norjalainen jalkapalloilija, joka edustaa Hamarkameratenea.


title: Tore Andreas Gundersen

text: Gundersen aloitti uransa Flisa IL:ssa, josta hän siirtyi tammikuussa 2003 Kongsvingeriin. Tammikuussa 2007 Gundersen siirtyi Tippeligaenissa pelanneeseen Lillestrømiin. Heikosti menneen kauden jälkeen hänet lainattiin tanskalaiseen Lyngby Boldklubiin 2008 ja Nybergsund IL-Trysiliin 2009. Tammikuussa 2010 Gundersen siirtyi saksalaiseen 3. Ligassa pelaavaan Dynamo Dresdeniin.


title: Kauhea kankkunen (kappale)

text: Kauhea kankkunen on Toivo Kärjen säveltämä ja Juha Vainion sanoittama ja esittämä kappale, joka julkaistiin Vainion singlekokoelmalla "Juha ”Watt” Vainio ja Reijo Tani" vuonna 1968. Kappale oli ensimmäinen Kärjen ja Vainion yhdessä tekemä kappale, ja siitä alkoi heidän pitkä yhteistyönsä. Kappaleen sovitti Rauno Lehtinen.


title: Kauhea kankkunen (kappale)

text: Toimittaja Erkki Pälli kommentoi Kauheaa kankkusta seuraavasti:


title: Kauhea kankkunen (kappale)

text: Kappale kertoo krapulasta, joka muun muassa ”iskee miehen vaikka kuinka julman”. Teksti pohjautuu Vainion omiin kokemuksiin ja runsaaseen alkoholin käyttöön, kuten myös muun muassa laulu ”Mä en muista mitään” vuodelta 1969. Jälkeenpäin Vainio on todennut huomanneensa, että vaikka laulut kertovat elämänvaiheista, jolloin hän on niin sanotusti koukannut syvältä, hän ei kuitenkaan hehkuta, että tällainen elämäntapa olisi ollut kivaa.


title: Kauhea kankkunen (kappale)

text: Vainion mukaan hän kirjoitti kappaleen sanat Toivo Kärjen kesähuvilalla Asikkalassa ennen kuin Kärki oli siihen tehnyt sävelen.


title: Kauhea kankkunen (kappale)

text: ”Kauhea kankkunen” äänitettiin Finnvox-studiolla Helsingissä 14. helmikuuta 1967. Äänittäjänä toimi joko Erkki Hyvönen tai Ronnie Kranck. Kappaleen tuotti säveltäjä Toivo Kärki ja sovitti Rauno Lehtinen.


title: Kauhea kankkunen (kappale)

text: Äänitteellä soittavat seuraavat muusikot:


title: Kauhea kankkunen (kappale)

text: Kauhea kankkunen julkaistiin singlenä 1967 ja esittäjäksi merkittiin Juha ”Watt” Vainio & The Chlorophyllies. B-puolella on kappale ”Lepakkomies”. Single julkaistiin myös Fordin mainoslevynä. Myöhemmin kappale on julkaistu Vainion kokoelmilla "Juha ”Watt” Vainio ja Reijo Tani", "Tulta päin!", "28 hilpeää ja haikeaa rallia", "20 suosikkia – Tulta päin!", "Legendan laulut – Kaikki levytykset 1963–1990" ja sen tiivistelmällä "Legendan laulut – 48 mestariteosta".


title: Kauhea kankkunen (kappale)

text: Vesa-Matti Loirin versio kappaleesta on hänen albumillaan "Ystävän laulut".


title: Raoul Pugno

text: Stéphane Raoul Pugno (23. kesäkuuta 1852, Montrouge, Ranska – 3. tammikuuta 1914, Moskova, Venäjä) oli ranskalainen pianisti, opettaja ja säveltäjä. Hän debytoi pianistina jo 1858 ja saatuaan prinssi Poniatowskilta taloudellista apua opiskeli Ecole Niedermeyer -koulussa. Vuosina 1866–1869 hän opiskeli Pariisin konservatoriossa, missä hän voitti palkinnon pianonsoitossa 1866, harmoniassa 1867, säveltapailussa 1867 ja urkujensoitossa 1869.


title: Raoul Pugno

text: Pugno osallistui aktiivisesti Pariisin kommuunin toimintaan 1871 ja oli sen oopperan musiikillinen johtaja. Kommuunin kaaduttua hänestä tuli 1872 St Eugène-Ste Cécile -kirkon urkuri ja saman kirkon kuoronjohtaja vuosiksi 1878–1892. Vuodet 1892–1896 hän toimi Pariisin konservatorion harmoniaopin professorina ja 1896–1901 pianonsoiton professorina. Vuonna 1893 hän aloitti uudelleen konsertoinnin ja oli pian aikansa tunnetuimpia pianisteja. Hänen soittoaan levytettiin 1903 Pariisissa, jolloin jälkipolvet saivat käsityksen hänen kevyestä kosketuksestaan ja joustavasta tekniikastaan. Vuonna 1896 hän aloitti resitaalit viulisti Eugène Ysaÿen kanssa ja tuloksena oli juhlittuja esityksiä. Hän esitti myös varhain Wagnerin teoksia. Kuuluisa tapahtuma oli esimerkiksi 1893 yhdessä Debussyn kanssa pianolla soitettu esitys Reininkulta-oopperan kohtauksista. Pugno sävelsi operetteja, koomisia oopperoita ja salonkimusiikkia, mutta teokset on nykyään unohdettu. Pugno muistetaan parhaiten monista piano-oppilaistaan.


title: Distributed.net

text: Distributed.net on maailmanlaajuinen hajautetun laskennan projekti. Projekti pyrkii ratkaisemaan suuren mittakaavan ongelmia hyödyntäen käyttämätöntä tietokoneaikaa. Projektissa voidaan hyödyntää sekä keskussuoritinta että uudehkoja näytönohjaimia.


title: QMC@home

text: QMC@home on BOINC-alustalla toimiva hajautetun laskennan projekti. Projektissa pyritään tutkimaan kvanttikemiaa. QMC toimii samalla periaatteella kuin muutkin hajautetun laskennan projektit eli projektiin osallistuva käyttäjä voi lahjoittaa projektille käyttämätöntä tietokoneaikaa.


title: QMC@home

text: Projektin beetatestaus aloitettiin 23. toukokuuta 2006. Helmikuussa 2010 projektilla oli 102 eri maasta noin 7500 aktiivista käyttäjää, jotka lahjoittivat projektille yhteensä noin 5 teraflopsin laskentatehon.


title: QMC@home

text: Projekti pilkkoo suuremmat ongelmat pieniksi työpaketeiksi, jotka lähetetään projektiin osallistuvien käyttäjien koneille.


title: Hugo Riemann

text: Karl Wilhelm Julius Hugo Riemann (18. heinäkuuta 1849, Gross-Mehlra bei Sondershausen – 10. heinäkuuta 1919, Leipzig, Saksa) oli saksalainen musiikintutkija, padagogi ja säveltäjä. Hän opiskeli Berliinin ja Tübingenin yliopistoissa oikeustiedettä, filosofiaa, germanistiikkaa ja historiaa. Musiikkitiedettä hän opiskeli Leipzigin yliopistossa Oscar Paulin johdolla ja pianonsoittoa Leipzigin konservatoriossa Carl Reinecken ja Salomon Jadassohnin oppilaana. Hänen väitöskirjaansa "Über das musikalischen Hören" ei hyväksytty Leipzigissa, vaan hän väitteli tohtoriksi Göttingenissä 1873. Väitöskirja julkaistiin painettuna 1874 nimellä "Musikalische Logik".


title: Hugo Riemann

text: Riemann toimi 1873–1878 Bielefeldssä pianonsoitonopettajana ja kapellimestarina. Vuonna 1878 hänen dosentuuriväitöksensä hyväksyttiin Leipzigin yliopistossa. Tutkimus julkaistiin painettuna nimellä "Studien zur Geschichte der Notenschrift" 1878 ja siitä otettiin uusintapainos 1970. Hampurin konservatoriossa Riemann opetti pianonsoittoa ja musiikinteoriaa 1881–1890. Hampurista hän siirtyi Wiesbadenin konservatorion opettajaksi vuosiksi 1890–1895. Vuodet 1895–1910 hän opetti Leipzigin yliopistossa dosenttina ja sai professuurin 1901. Vuodesta 1911 lähtien hän oli vakinainen kunniaprofessori. Riemann toimi myös 1908 perustetun Musikwissenschaftliches Institutin ensimmäisenä johtajana ja 1914 perustetun Staatliches Forschungsinstitut für Musikwissenschaftin ensimmäisenä johtajana.


title: Hugo Riemann

text: Riemann oli yksi nykyaikaisen musiikkitieteen luojista, jonka käsitykset ovat vaikuttaneet paljon saksankielisissä maissa ja Pohjoismaissa. Hänen perehtyneisyytensä oli varsin laaja-alaista ja hän toimikin kaikilla aikansa musiikkitieteen osa-alueilla. Hän myös edesauttoi musiikkitieteen kehittymistä vakavastiotettavaksi akateemiseksi oppiaineeksi. Hän perusti tutkimustyönsä filosofian uuskantilaisiin virtauksiin, joista tärkeimpiä olivat Hermann Lotzen ja Wilhelm Windelbandin näkemykset. Riemannin varhaisimmat työt olivat empiirisesti suuntautuneita ja ne erosivat melkoisesti myöhemmistä idealistisista töistä. Varhaiset tutkimukset käsittelivät esimerkiksi sävelen akustisia ominaisuuksia ja sävelaistimuksen fysiologisia edellytyksiä.


title: Hugo Riemann

text: Riemann tunnetaan muun muassa Moritz Hauptmannin ja Arthur von Oettingenin töiden pohjalta luomastaan sointuteoriasta, jota nimitetään funktio-opiksi. Hän kehitti sitä vaihe vaiheelta 1870- ja 1880-luvuilla. Lopullisen muotonsa oppi sai Riemannin teoksessa "Vereinfachte Harmonielehre" (1893). Tunnettu on myös laaja musiikinteorian historia "Geschichte der Musiktheorie im 9.–19. Jahrhundert" (1898). Teos on puutteistaan ja virheellisyyksistään huolimatta merkittävä alansa perusteos. Aikanaan merkittävä kirja oli myös musiikkitietosanakirja "Musik-Lexikon" (1882). Hugo Riemannin sävellystuotanto käsittää noin 80 teosta, jotka ovat enimmäkseen kamarimusiikkia, pianosävellyksiä ja lauluja.


title: Lejos

text: Lejos Oy on suomalainen elintarvikealan tukkuliiketoimintaan keskittyvä perheyritys, joka tuo maahan, markkinoi ja myy vähittäiskauppiaille elintarvikkeita.


title: Lejos

text: Yhtiö perustettiin Viipurissa vuonna 1921 nimellä Oy Flinkenberg & Leonhard Ab, ja yhtenä perustajana toimi nykyisten omistajien isoisä, Erik Juuranto. Talvisodan jälkeen yritys siirtyi kokonaan hänen omistukseensa. Yritys muutti Helsinkiin ja nimettiin Lejos Oy:ksi.


title: Lejos

text: Siirtomaatavaratukku Lejoksen edustamia päämiehiä ovat esimerkiksi Van Houten -kaakao vuodesta 1921, SunSweet -luumut vuodesta 1934 ja Sun-Maid -rusinat vuodesta 1962.


title: Lejos

text: Lejos Oy:n sisaryhtiönä toimii Ki-Sal Oy, joka tuo maahan ja markkinoi pakkausmateriaaleja. Lisäksi Virossa toimii yhteisyrityksenä Lejos Eesti Oy. Yhtiöt kuuluvat Juuranto-Yhtiöihin.


title: Lejos

text: Suomen vanhimman edelleen toimivan äänitysstudion Finnvoxin perustivat Lejos Oy:n johtajat Kurt ja Kai Juuranto vuonna 1965. Yhtiö omisti studion aina 1980-luvun lopulle saakka.


title: Lejos

text: Juuranto-Yhtiöiden omistuksessa oli aiemmin myös matkatoimisto Kaleva Travel, joka myytiin 2011 kansainväliselle Carlson Wagonlit Travel -yhtiölle.


title: Markus Palionis

text: Markus Palionis (s. 12. toukokuuta 1987 Kaunas) on liettualainen jalkapalloilija, joka edustaa saksalaista 2. Bundesliigassa pelaavaa SC Paderbornia. Hänen pelipaikkansa on puolustaja.


title: Markus Palionis

text: Palionis syntyi Liettuassa, mutta hän on asunut nuoruudestaan lähtien Saksassa ja hänellä on myös Saksan kansalaisuus. Palionis pelasi Bayern Münchenin juniorijoukkueissa, josta hän siirtyi Wacker Burghauseniin 2004. Hän pelasi Burghausenin edustusjoukkueessa 2006–2008 2. Bundesligassa ja Regionalligassa, minkä jälkeen Palionis siirtyi Dynamo Dresdeniin. Kesällä 2010 Palionis siirtyi SC Paderborniin.


title: Markus Palionis

text: Palionis on pelannut Liettuan maajoukkueessa yhden maaottelun vuonna 2008.


title: Annikki Turunen

text: Annikki Anna Vilhelmina Turunen (21. joulukuuta 1905 Helsinki – 1999 Joensuu) oli suomalainen kansakoulunopettaja ja kirjailija.


title: Annikki Turunen

text: Turunen valmistui kansakouluopettajaksi Jyväskylän seminaarista 1926. Hän asui vuodesta 1928 Pohjois-Karjalassa ja toimi opettajana Juuassa ja Lieksassa. Turunen kirjoitti myös pakinoita Lieksan lehteen ja Karjalan Maa -lehteen. Hän oli perustamassa Lieksaan Brahean Kriivarit -nimistä kirjailijayhdistystä.


title: Joulumerkkikodit

text: Joulumerkkikodit olivat vuodesta 1936 alkaen perustettuja, Suomen Tuberkuloosin Vastustamisyhdistyksen omistamia lastenkoteja, joihin sijoitettiin tuberkuloosia sairastaneiden äitien vastasyntyneet lapset. Aloitteen joulumerkkikodeista teki 1930-luvun alussa Tuberkuloosin Vastustamisyhdistyksen sihteeri, professori Severi Savonen, Ruotsista saamiensa kokemusten perusteella. Koteja oli Tampereella (perustettu vuonna 1936), Oulussa (1945) ja Kuopiossa (1954), ja niissä oli yhteensä 155 hoitopaikkaa. Esimerkiksi Tampereen joulumerkkikodin henkilökuntaan kuuluivat lääkäri, ylihoitaja, osastonhoitaja ja seitsemän lastenhoitajaa sekä kaksi imettäjää. Pälkäneelle oli lisäksi vuonna 1939 perustettu Tampereen alaosasto.


title: Joulumerkkikodit

text: Väinö Blomstedtin suunnittelema vuonna 1912 ilmestynyt joulumerkki oli ensimmäinen varsinainen joulumerkki. Vuosina 1926–1931 ja vuodesta 1935 alkaen merkin tuotto ohjattiin Lastenparantola-rahastoon. Viimeinen joulumerkki julkaistiin vuonna 2001. Joulumerkkejä suunnittelivat Väinö Blomstedtin lisäksi mm. Martta Wendelin (lähes 30 merkkiä), Signe Hammarsten-Jansson ja Matti A. Pitkänen. Joulumerkkejä painettiin vuosittain noin 5,5 miljoonaa kappaletta.


title: Joulumerkkikodit

text: Joulumerkkikodeissa hoidettiin niiden toiminta-aikana yhteensä 5 335 lasta keskimäärin puolentoista vuoden ikään saakka. Tuberkuloosin hoidon ja ehkäisyn tehostuttua ja tautitapausten vähennyttyä sekä toisaalta kallistuneen ylläpidon vuoksi joulumerkkikotien tarve ja käyttö vähenivät asteittain. Kuopion joulumerkkikoti lopetti toimintansa vuonna 1964, Oulun vuonna 1969 ja Tampereen vuonna 1973. Toistaiseksi ei ole tutkittu, miten joulumerkkikodeissa hoidettavina olleisiin lapsiin vaikutti useita kuukausia, jopa yli vuoden kestänyt omasta perheestä erottaminen.


title: Joulumerkkikodit

text: Joulumerkeistä on vuosien mittaan muodostunut suosittu keräilykohde.


title: Maako Härönen

text: Maako Härönen on suomalainen muusikko, joka soittaa kitaraa Epilä-nimisessä yhtyeessä. Aiemmin hän on soittanut bassoa Aknestik-yhtyeessä vuosina 1984–2002. Hän soittaa myös Aknestikin solistin Jukka Takalon soololevyillä "Jos annat kesän", "Yks Tarja" ja "Ei ikinä naimisiin."


title: Italian ympäriajo 2010

text: Italian ympäriajo 2010 oli järjestyksessään 93. maantiepyöräilyn Italian ympäriajo. Kilpailu alkoi 8. toukokuuta Amsterdamista ja kolme ensimmäistä etappia ajettiin Alankomaissa. Kilpailu päättyi 30. toukokuuta Veronaan. Kilpailun voitti italialainen Ivan Basso, joka voitti "Giro"n myös vuonna 2006.


title: Italian ympäriajo 2010

text: Lähde: gazzetta.it


title: Italian ympäriajo 2010

text:
Kilpailuun oli kutsuttu 22 joukkuetta, joista 15 oli UCI ProTour -joukkueita ja seitsemän UCI Continental Circuits -tason joukkueita. ProTour -talleista kilpailuun eivät osallistuneet Euskaltel-Euskadi, Française des Jeux ja Team RadioShack.
Lähde: gazzetta.it


title: Pikornavirukset

text: Pikornavirukset ovat hyvin pieniä vaipattomia, ikosahedraalisia eli 20-tahoisia viruksia, jotka kuuluvuat "Picornaviridae" -heimoon. Pikornaviruksien genomi muodostuu positiivisesta yksisäikeisestä RNA-molekyylistä, jonka vuoksi ne lisääntyvätkin solujen sytoplasmassa. Tunnettuja pikornaviruksia ovat muun muassa ihmisillä esiintyvät enterovirus, poliovirus ja hepatiitti A -virus. Eläinten viruksista tunnetuin pikornavirus on suu- ja sorkkatautia aiheuttava virus.


title: Kauan sitten

text: ”Kauan sitten” on Toivo Kärjen säveltämä ja Juha Vainion sanoittama ja esittämä suomalainen kappale. Vainio levytti kappaleen kahteen kertaan, ensin vuonna 1971 ja uudestaan vuonna 1990. Vuoden 1971 versio julkaistiin singlenä ja vuoden 1990 versio albumilla "Viiskymppisen viisut". Kauan sitten oli Ilkka Vainion, Juha Vainion pojan, mukaan Juha Vainiolle erityisen tärkeä, minkä takia hän levytti sen useammin kuin kerran.


title: Kauan sitten

text: Vuoden 1971 version sovitti Toivo Kärki, ja singlen b-puolella oli kappale ”Viimeinen juna”, joka on slaavilaistyylinen foksi. Se oli myös Kärjen säveltämä ja Vainion sanoittama. Vuoden 1990 versio on Jaakko Salon sovittama, ja siinä on mukana Hyvän Tuulen Laulajat -kuoro, joka oli aiemminkin tehnyt yhteistyötä Vainion kanssa. Kuoro oli mukana juuri Vainion tahdosta. 1990 versio levytettiin kahdessa osassa: ensin lokakuussa levytettiin Vainion laulu ja taustamusiikki. Vainio kuitenkin kuoli 29. lokakuuta 1990, ja Hyvän Tuulen Laulajat kävivät äänittämässä taustalaulunsa pari päivää myöhemmin 1. marraskuuta.


title: Kauan sitten

text: Kappaleen on levyttänyt myös muun muassa Arja Havakka levyllä "Muistot ei kuole koskaan" ja Vesa-Matti Loiri, jonka versio on hänen vuonna 2003 julkaistulla albumillaan "Ystävän laulut".


title: European Tour

text: European Tour on golfin ammattilaiskiertue miehille, jota pelataan pääosin Euroopassa, mutta siihen kuuluu golfturnauksia myös Yhdysvalloissa, Aasiassa ja Afrikassa. Golfin European Tour perustettiin vuonna 1982.


title: European Tour

text: European Tourilla menestymällä voi saavuttaa pelioikeuden golfin rahakkaimmalle kiertueelle PGA Tourille. European Tourille voi saada pelioikeuden Challenge Tourilta, joka on Euroopan toisen tason kiertue.